
 讘讻诇讬 砖专转 讻转讬讘. 拽专讗 讚诇注讬诇 诪讬谞讬讛 讻转讬讘 讻讬 讻讛 讗诪专 讛' 讗诇 讛注诪讜讚讬诐 讜注诇 讛讬诐 讜注诇 讛诪讻讜谞讜转 讜讙讜': 砖诇讗 讬注诇讜 讘讞讜诪讛. 讬讞讚 讘讬讚 讞讝拽讛: 讗诐 转注讬专讜 讜讗诐 转注讜专专讜. 砖转讬 砖讘讜注讜转 讘讻诇 讗讞转: 砖诇讗 讬讙诇讜 讗转 讛拽抓. 谞讘讬讗讬诐 砖讘讬谞讬讛诐: 讜砖诇讗 讬专讞拽讜 讗转 讛拽抓. 讘注讜谞诐 诇''讗 砖诇讗 讬讚讞拽讜 讙专住讬谞谉 诇砖讜谉 讚讜讞拽 砖诇讗 讬专讘讜 讘转讞谞讜谞讬诐 注诇 讻讱 讬讜转专 诪讚讗讬: 讜砖诇讗 讬讙诇讜 讗转 讛住讜讚. 讗诪专讬 诇讛 住讜讚 讛注讘讜专 讜讗诪专讬 诇讛 住讜讚 讟注诪讬 讛转讜专讛: 诪转讬专 讗转 讘砖专讻诐. 诇砖讜谉 讛驻拽专: 讜讘诇 讬讗诪专 砖讻谉 讞诇讬转讬. 讻诇讜诪专 讗诇 讬转专注诐 诇讜诪专 爪专 诇讬 讻讬 讻讜诇诐 谞砖讜讗讬 注讜谉: 讗转讛 注诇 讗讚诪讛 讟诪讗讛 转诪讜转. 诪拽专讗 讛讜讗 讘谞讘讜讗转 注诪讜住: 讗专讜谞讜 讘讗. 诇拽讜讘专讜 讘讗''讬: 讻讱 讗住讜专 诇爪讗转 诪讘讘诇. 诇驻讬 砖讬砖 砖诐 讬砖讬讘讜转 讛诪专讘讬爪讜转 转讜专讛 转诪讬讚: 讚谞驻拽 诪驻讜诪讘讚讬转讗 诇讘讬 讻讜讘讬. 诇讙讜专 砖诐: 讗''讬 拽讜诇讟转谉. 讻讚诪驻专砖: 讗讬诇讬诪讗 诇讬讜讞住讬谉. 砖谞讜砖讗讬谉 谞砖讬诐 诪讗''讬 讜讛讗 讘讘诇 诪讬讜讞住 讟驻讬 讚讗诪专 诪专 讘驻专拽 注砖专讛 讬讜讞住讬谉 (拽讚讜砖讬谉 讚祝 注讗.): 讻诇 讛讗专爪讜转. 讛专讬 讛谉 讗爪诇 讘讘诇: 讻注讬住讛. 讛诪注讜专讘转 砖讗讬谉 谞讬讻专 讘讛 诪讛 讘转讜讻讛 讻讱 讻诇 讛诪砖驻讞讜转 住驻拽: 讗诇讗 诇注谞讬谉 拽讘讜专讛. 砖诇 讘讘诇 诪讜诇讬讻讬谉 讗专讜谞讜转讬讛诐 诇讬拽讘专 讘讗''讬 讜砖诇 砖讗专 讗专爪讜转 讛专讞讜拽讬诐 诪讗''讬 讜拽专讜讘讬诐 诇讘讘诇 拽讜讘专讬诐 讘讘讘诇 砖讬砖 砖诐 讝讻讜转 转讜专讛: 讜拽专讜 诇讬讛. 诇讬诪讜转 讛诪砖讬讞: 诇注诐 注诇讬讛. 注诇 讗''讬: 讛讛讜讗 讘谞驻诇讬诐 讻转讬讘. 讜诇注讜诇诐 讘讗''讬: 讗讬谞谉 讞讬讬诐. 讘转诪讬讛: 注''讬 讙诇讙讜诇. 诪转讙诇讙诇讬诐 讛注爪诪讜转 注讚 讗''讬 讜讞讬讬谉 砖诐: 诪讞讬诇讜转 谞注砖讛 诇讛诐 讘拽专拽注. 讜注讜诪讚讬诐 注诇 专讙诇讬讛诐 讜讛讜诇讻讬诐 讘诪讞讬诇讜转 注讚 讗''讬 讜砖诐 诪讘爪讘爪讬谉 讜讬讜爪讗讬诐: 讚讘专讬诐 讘讙讜. 讬砖 讻讗谉 讚讘专讬诐 诪住讜转专讬诐 讘讚讘专 讝讛 讜爪专讬讱 诇转转 诇讛诐 诇讘: 砖爪讚讬拽 讙诪讜专 讛讬讛. 讜诇讗 讛讬讛 爪专讬讱 诇讝讻讜转 讗''讬: 砖诇讞讜 诇讬讛 讗讞讜讛讬 诇专讘讛. 专讘讛 讘专 谞讞诪谞讬 讘驻讜诪讘讚讬转讗 讛讬讛 讜讛讬讛 诇讜 讗讞讬诐 讘讗''讬 讜砖诇讞讜 讗讙专转 讝讜 讻讚讬 砖讬注诇讛 讗爪诇诐: 讗讬诇驻讗 诪讜住讬祝 讘讛 讚讘专讬诐. 注讜讚 砖诇讞讜 诇讜 讻谉: 诪注砖讛 讘讗讞讚 砖讛讬讛 诪爪讟注专 注诇 讗砖讛 讗讞转. 砖谞转谉 讘讛 注讬谞讬讜 讜讛讬讗 讘讞''诇: 讜讗注''驻 砖讞讻诐 讗转讛. 讬驻讛 诇讱 诇注诇讜转 讻讗谉 诇诇诪讜讚 诪驻讬 专讘 砖讗讬谉 讚讜诪讛 讛诇讜诪讚 诪注爪诪讜 讻讜': 讜讗''转 讗讬谉 诇讱 专讘. 讻讗谉 砖讬讜讻诇 诇诇诪讚讱: 

转讜住驻讜转



 讘讘诇讛 讬讜讘讗讜 讜砖诪讛 讬讛讬讜. 讗注''讙 讚讛讗讬 拽专讗 讘讙诇讜转 专讗砖讜谉 讻转讬讘 讬''诇 讚讘讙诇讜转 砖谞讬 谞诪讬 拽驻讬讚 拽专讗: 砖诇讗 讬讙诇讜 住讜讚. 讛注讬讘讜专 讻讚讗诪专讬谞谉 (砖讘转 讚祝 注讛.) 讻讬 讛讬讗 讞讻诪转讻诐 讜讘讬谞转讻诐 讝讛讜 住讜讚 讛注讬讘讜专: 

讛诪讗讬专讬

诇注讜诇诐 讬讚讜专 讗讚诐 讘讗专抓 讬砖专讗诇 讗驻讬诇讜 讘注讬专 砖专讜讘讛 讙讜讬诐 讜诇讗 讬讚讜专 讘讞讜爪讛 诇讗专抓 讗祝 讘注讬专 砖专讘讛 讬砖专讗诇 砖讞讜爪讛 诇讗专抓 讚讬专转 拽讘注 诇讙讜讬诐 讜诇注讜讘讚讬 讛讗诇讬诇讬诐 讜讗讬 讗讬驻砖专 砖诇讗 诇诇诪讜讚 诪讚专讻讬讛诐 讚专讱 爪讞讜转 讗诪专讜 讘讗讞讚 砖讘讗专抓 讬砖专讗诇 砖谞驻诇讛 诇讜 讬讘诪转讜 讘讞讜爪讛 诇讗专抓 讜砖讗诇 诇讗讞讚 诪谉 讛讞讻诪讬诐 诪讛讜 诇讬专讚 诇拽讬讬诐 诪爪讜转 讬讘讜诐 讗诪专 诇讜 讗讞讬讜 谞砖讗 讙讜讬讛 讘专讜讱 讛诪拽讜诐 砖讛专讙讜 讜注讻砖讜 讬专讚 讗讞讬讜 讗讞专讬讜:



讜讻砖诐 砖讗住讜专 诇爪讗转 诪讗专抓 讬砖专讗诇 诇讞讜爪讛 诇讗专抓 讻讱 讗住讜专 诇爪讗转 诪讘讘诇 诇砖讗专 讗专爪讜转 砖讻诇 诪拽讜诐 砖讞讻诪讛 讜讬专讗转 讞讟讗 诪爪讜讬讬谉 砖诐 讚讬谞讜 讻讗专抓 讬砖专讗诇 讜讻诪讜 砖讗诪专讜 讻诇 讛讚专 讘讘讘诇 讻讗诇讜 讚专 讘讗专抓 讬砖专讗诇 砖讻诇 诪讛 砖讗诪专讜 诇讗 讗诪专讜 讗诇讗 诪驻谞讬 砖住转诐 讞讜爪讛 诇讗专抓 讗讬谉 讞讻诪讛 讜讬专讗转 讞讟讗 诪爪讜讬讬谉 讘讛 诇讬砖专讗诇 诇专讜讘 讛爪专讜转 讜注讜诇 讛讙诇讬讜转 砖住讜讘诇讬诐 砖诐 讗诇讗 讗诐 讻谉 注诇 讬讚讬 注诪诇 讙讚讜诇 讜爪注专 讙诇讙讜诇 住讘诇 讛爪专讜转 讜讛讛转讬讗砖 诪讛诐 诇注讘讜讚转 讛砖诐 诇砖专讬讚讬诐 讗砖专 讬"讬 拽讜专讗 讜住转诐 讗专抓 讬砖专讗诇 讞讻诪讛 讜讬专讗转 讞讟讗 诪爪讜讬讬谉 讘讛 注讚 砖诪转讜讻诐 诪砖讬讙讬诐 讻讘讜讚 讘讜专讗诐 讜讝讜讻讬诐 诇讬讛谞讜转 诪讝讬讜 讛砖讻讬谞讛 讜注诇 讝讜 讗诪专讜 讗驻讬诇讜 砖驻讞讛 砖讘讗专抓 讬砖专讗诇 诪讜讘讟讞转 诇讛 砖讛讬讗 讘转 讛注讜诇诐 讛讘讗 讜注诇 讚专讱 诪讛 砖讬讬注讚 讛谞讘讬讗 讘讗诪专讜 讜讙诐 注诇 讛注讘讚讬诐 讜注诇 讛砖驻讞讜转 讗砖驻讜讱 专讜讞讬:





转讜住驻讜转 专讬"讚

诪转谞讬' 谞砖讗 讗砖讛 讘讗专抓 讬砖专讗诇 讜讙讬专砖讛 讘讗专抓 讬砖专讗诇 谞讜转谉 诇讛 诪诪注讜转 讗专抓 讬砖专讗诇. 谞砖讗 讗砖讛 讘讗专抓 讬砖专讗诇 讜讙讬专砖讛 讘拽驻讜讚拽讬讗讛 谞讜转谉 诇讛 诪诪注讜转 讗专抓 讬砖专讗诇. 谞砖讗 讗砖讛 讘拽驻讜讚拽讬讗讛 讜讙讬专砖讛 讘讗专抓 讬砖专讗诇 谞讜转谉 诇讛 诪诪注讜转 讗专抓 讬砖专讗诇. 专砖讘"讙 讗讜诪专 谞讜转谉 诇讛 诪诪注讜转 拽驻讜讚拽讬讗讛. 谞砖讗 讗砖讛 讘拽驻讜讚拽讬讗讛 讜讙讬专砖讛 讘拽驻讜讚拽讬讗讛 谞讜转谉 诇讛 诪诪注讜转 拽驻讜讚拽讬讗讛. 驻讬' 诪注讜转 拽驻讜讚拽讬讗讛 讛谉 讙讚讜诇讜转 诪诪注讜转 讗专抓 讬砖专讗诇. 讜讗诪专讬' 讛讗 讙讜驻讗 拽砖讬讗 拽转谞讬 谞砖讗 讗砖讛 讘讗专抓 讬砖专讗诇 讜讙讬专砖讛 讘拽驻讜讚拽讬讗讛 谞讜转谉 诇讛 诪诪注讜转 讗专抓 讬砖专讗诇 讗诇诪讗 讘转专 砖注讘讜讚讗 讗讝诇讬谞谉 讜讛讚专 转谞讬 谞砖讗 讗砖讛 讘拽驻讜讚拽讬讗讛 讜讙讬专砖讛 讘讗专抓 讬砖专讗诇 谞讜转谉 诇讛 诪诪注讜转 讗专抓 讬砖专讗诇 讗诇诪讗 讘转专 讙讜讘讬讬谞讗 讗讝诇讬谞谉 讗诪专 专讘讗 诪拽讜诇讬 讻转讜讘讛 砖谞讜 讻讗谉 驻讬' 讝讜 讛讬讗 讗' 诪拽讜诇讜转 砖讛注诇讜 讞讻诪讬诐 讘讻转讜讘讛 讜拽住讘专 转"拽 讻转讜讘转 讗砖讛 诪讚专讘谞谉 讜专砖讘"讙 住讘专 讻转讜讘转 讗砖讛 讚讗讜专讬讬转讗 驻诇讜讙转讗 讛讬讗 讘砖诪注转讗 拽诪讬讬转讗 讚诪讻诇转讬谉:



转"专 讛诪讜爪讬讗 砖讟"讞 注诇 讞讘讬专讜 讻转讜讘 讘讘讘诇 诪讙讘讛讜 诪诪注讜转 讘讘诇 讻转讜讘 讘讗专抓 讬砖专讗诇 诪讙讘讛讜 诪诪注讜转 讗专抓 讬砖专讗诇 讻转讜讘 讘讜 住转诐 讛讜爪讬讗讜 讘讘讘诇 诪讙讘讛讜 诪诪注讜转 讘讘诇 讛讜爪讬讗讜 讘讗专抓 讬砖专讗诇 诪讙讘讛讜 诪诪注讜转 讗专抓 讬砖专讗诇. 诪讛 砖讗讬谉 讻谉 讘讻转讜讘讛. 讗讛讬讬讗 讗诪专 专讘 诪砖专砖讬讗 讗专讬砖讗 讜诇讗驻讜拽讬 诪讚专砖讘"讙 讚讗诪专 讻转讜讘讛 讚讗讜专讬讬转讗. 驻讬' 讗专讬砖讗 拽讗讬 讚转谞讬 讻转讜讘 讘讜 讘讘讘诇 讜讻讜' 讗诇诪讗 讘转专 砖注讘讜讚讗 讗讝诇讬' 讜诇讗讜 讘转专 讙讜讘讬讬谞讗 诪砖讗"讻 讘讻转讜讘讛 讚诇讗 讗讝诇讬谞谉 讘转专 砖注讘讜讚讗 讗诇讗 诇讛拽诇 砖讗诐 讛讬讛 讛砖注讘讜讚 讘诪拽讜' 砖讛诪讟讘注 讙讚讜诇 讜讛讙讜讘讬讬谞讗 讘诪拽讜诐 砖讛诪讟讘注 驻讞讜转 诪诪谞讜 讗讝诇讬谞谉 讘转专 讙讜讘讬讬谞讗 讚讻转讜讘讛 讛讬讗 诪讚专讘谞谉 讜诇讗 讚诪讬讗 诇讘"讞. 讜诇讗驻讜拽讬 诪讚专砖讘"讙 讚讗诪专 讻转讜讘讛 讚讗讜专讬讬转讗 讜讚讬谞讛 讻讚讬谉 讘"讞 讜讗讬谉 讛诇讻讛 讻专砖讘"讙 讞讚讗 讚讛讗 诪转谞讬转讗 诪驻拽讗 诪讬谞讬讛. 讜转讜 讚转谞谉 住转诪讗 讘驻' 讬砖 讘讻讜专 诇谞讞诇讛 讚诇讗 讻讜转讬讛 讚转谞谉 讛转诐 讛讘讻讜专 谞讜讟诇 驻讬 砖谞讬诐 讘谞讻住讬 讛讗讘 讜讗讬谞讜 谞讜讟诇 驻讬 砖谞讬诐 讘谞讻住讬 讛讗诐 讜讗讬谞讜 谞讜讟诇 讘砖讘讞 讜诇讗 讘专讗讜讬 讻讘诪讜讞讝拽 讜诇讗 讛讗砖讛 讘讻转讜讘转讛 讜诇讗 讘谞讜转 讘诪讝讜谞讜转讬讛谉 讜诇讗 讛讬讘诐 讜讻讜诇谉 讗讬谞谉 谞讜讟诇讬谉 讘砖讘讞 讜诇讗 讘专讗讜讬 讻讘诪讜讞讝拽 讜讗拽砖讬' 讘讙诪' 注诇 诪讗讬 讚转谞讬 讜诇讗 讛讗砖讛 讘讻转讜讘转讛 讗讬谞讬 讜讛讗诪专 砖诪讜讗诇 讘"讞 讙讜讘讛 讗转 讛砖讘讞. 讗"专 讗讘讗 诪拽讜诇讬 讻转讜讘讛 砖讗谞讜 讻讗谉. 讗诇诪讗 拽讬诇讗 讻转讜讘讛 诪讘"讞 讚讘"讞 讟专讬祝 诪砖讘讞讗 讚诇讜拽讞 砖讗注"驻 砖讛诇讜拽讞 讛砖讘讬讞讛 诇讗讞专 砖拽谞讗讛 讗转讬 讘"讞 讜讟专讬祝 诇讛 讻讗砖专 讛讬讗 诪砖讜讘讞转 讜诇讗 讬讛讬讘 诇讬讛 诪讬讚讬 讜讗讬诇讜 讘讻转讜讘讛 转谞谉 讚诇讗 砖拽诇讗 砖讘讞讗 砖讗诐 讘讗讛 诇讟专讜祝 诪谉 讛诇拽讜讞讜转 讜讗诐 讛砖讘讬讞讜 讗转 讛砖讚讛 讗讬谞讛 讬讻讜诇讛 诇讟专讜祝 讗转 讛砖讘讞 砖"诪 讻转讜讘讛 讚专讘谞谉 讜诪"讛 诇讗 讚诪讬讗 诇讘"讞 讜讛诇讻转讗 讻住转诐 诪砖谞讛 讜注讜讚 讚转谞讬 诇讛 讙讘讬 讛诇讻转讗 驻住讬拽转讗 讛转诐 讚讻诇 讛谞讬 讚诪转谞讜 讘讛讗 诪转谞讬' 讛诇讻讜转 驻住讜拽讜转 讛谉 注讬讬谉 讘注专讱 诪"讘 讘住"讛:



转"专 诇注讜诇诐 讬讚讜专 讗讚诐 讘讗专抓 讬砖专讗诇 讜讗驻讬诇讜 讘注讬专 砖专讜讘讛 注讜讘讚讬 讻讜讻讘讬诐 讜诇讗 讬讚讜专 讘讞"诇 讜讗驻讬诇讜 讘注讬专 砖专讜讘讛 讬砖专讗诇 砖讻诇 讛讚专 讘讗专抓 讬砖专讗诇 讚讜诪讛 讻诪讬 砖讬砖 诇讜 讗诇讜讛 讜讻讜' 砖谞讗诪专 诇转转 诇讻诐 讗转 讗专抓 讻谞注谉 诇讛讬讜转 诇讻诐 诇讗诇讛讬诐 讜讻讱 讘讚讜讚 讛讜讗 讗讜诪专 讻讬 讙讬专砖讜谞讬 [讛讬讜诐] 诪讛住转驻讞 讘谞讞诇转 讛' 诇讗诪专 诇讱 注讘讜讚 讗诇讛讬诐 讗讞专讬诐:



讗"专 讗诇注讝专 讻诇 讛讚专 讘讗"讬 砖专讜讬 讘诇讗 注讜谉 砖谞讗诪专 讛注诐 讛讬讜砖讘 讘讛 谞砖讜讬 注讜谉:



讗诪专 专讘 注谞谉 讻诇 讛拽讘讜专 讘讗"讬 讻讗讬诇讜 拽讘讜专 转讞转 讛诪讝讘讞 讻转讬讘 讛讻讗 诪讝讘讞 讗讚诪讛 转注砖讛 诇讬 讜讻转讬讘 讛转诐 讜讻驻专 讗讚诪转讜 注诪讜:



注讜诇讗 讛讜讛 专讙讬诇 讚讛讜讛 住诇讬拽 诇讗"讬 谞讞 谞驻砖讬讛 讘讞讜"诇 讗转讜 讗诪专讬 诇讬讛 诇专' 讗诇注讝专 拽专讬 注诇讬讛 [讗谞转 注讜诇讗] 注诇 讗讚诪讛 讟诪讗讛 转诪讜转 讗诪专讜 诇讜 讗转讗 讗专讜谞讜 讗诪专 诇讛谉 讗讬谞讜 讚讜诪讛 拽讜诇讟转讜 诪讞讬讬诐 诇拽讜诇讟转讜 诇讗讞专 诪讬转讛. 讛讛讜讗 讙讘专讗 讚谞驻诇讛 诇讬讛 讬讘诪讛 (讻讬 讛讜讬讗) [讘讬 讞讜讝讗讛] 讗转讗 诇拽诪讬讛 讚专' 讞谞讬谞讗 讗"诇 诪讛讜 诇诪讬讞转 诇讬讘讜诪讛 讛转诐 讗"诇 讗诐 讗讞讬讜 谞砖讗 讙讜讬讛 讘专讜讱 讛诪拽讜诐 砖注拽专讜 讗讞讬讜 讬专讚 转讞转讬讜 讗诪专 专讘 讬讛讜讚讛 讗诪专 砖诪讜讗诇 讻砖诐 砖讗住讜专 诇爪讗转 诪讗"讬 诇讘讘诇 讻讱 讗住讜专 诇爪讗转 诪讘讘诇 诇砖讗专 讗专爪讜转:





诪讛专砖"讗 - 讞讬讚讜砖讬 讗讙讚讜转

砖诇讗 讬注诇讜 讬砖专讗诇 讘讞讜诪讛 讻讜'. 专"诇 讜讚讗讬 讚专砖讜转 诇讻诇 讗讞讚 诪讬砖专讗诇 诇注诇讜转 诇讗"讬 讗诇讗 砖诇讗 讬注诇讜 讘讬讞讚 讘讬讚 讞讝拽讛 讜诇讘谞讜转 诇讛诐 讞讜诪讜转 讬专讜砖诇讬诐 讜谞讞诪讬讛 砖讗诪专 讜谞讘谞讛 讞讜诪转 讛注讬专 讜诇讗 谞讛讬讛 讜讙讜' 讘专砖讜转 讛诪诇讱 讛讬讛 讻诪"砖 砖诐 讜讗祝 讚讘专讬 讛诪诇讱 讗砖专 讗诪专 诇讬 讜讙讜' 讜讟讜讘讬讛 砖讗诇 诇谞讞诪讬讛 注诇 讘谞讬谉 讛讞讜诪讛 讛注诇 讛诪诇讱 讗转诐 诪讜专讚讬诐 诇讗 讛讬讜 讬讜讚注讬诐 砖讘专砖讜转 讛诪诇讱 讛讬讛 讜诪讬讛讜 讘砖诪注转讬谉 爪"诇 讚讗讞转 砖诇讗 讬诪专讚讜 诇讗讜 讛讬讬谞讜 讘谞讬谉 讛讞讜诪讛 讗诇讗 讘讚讘专讬诐 讗讞专讬诐 讻砖讛诐 讘讙诇讜转: 


讛砖讘注转讬 讗讞专讬谞讗 讻转讬讘. 讛讗 讜讚讗讬 讚讬讚注 讚讻转讬讘 注讜讚 讛砖讘注转讬 砖诇讬砖讬 讗讘诇 讗讞专讬谞讗 讻转讬讘 诪诪砖 讘诇砖讜谉 讗讞专 讚讘砖诇讬砖讬 诇讗 讻转讬讘 讘讬讛 讘爪讘讗讜转 讗讜 讘讗讬诇讜转 讛砖讚讛 讜讛讬讬谞讜 讛讛讜讗 拽专讗 讚诪讜拽讬 诇讬讛 讘注讜讘讚讬 讻讜讻讘讬诐 砖诇讗 讬砖转注讘讚讜 讻讜' 讚讗讬谞讜 诪讚诪讛 讗讜转诐 诇讞讬讜转 讟讛讜专讜转 讛诇诇讜 砖讻讘专 讚讬诪讛 讗讜转谉 诇讟诪讗讛 讞讝讬专 诪讬注专 讜注讜讚 讬砖 砖诐 讘住驻专 砖讬专 讛砖讬专讬诐 驻住讜拽 专讘讬注讬 讛砖讘注转讬 讜讙讜' 讜诇讗 讞砖讬讘 诇讬讛 讛讻讗 讚诇讗 讻转讬讘 讗诐 转注讬专讜 讜讗讛 转注讜专专讜 诇专诪讜讝 注诇 讻驻诇. 讛砖讘讜注讛 讜讙讜' 讻讙' 讛驻住讜拽讬诐 讙诐 诇讗 讻转讬讘 讘讬讛 讘爪讘讗讜转 讗讜 讘讗讬诇讜转 讛砖讚讛 讚讛讛讬讗 砖讘讜注讛 讗注讜讘讚讬 讻讜讻讘讬诐 讜讚讗讬 拽讗讬 讻讚诪讜讻讞 拽专讗 讜讚讜"拽: 


砖诇讗 讬专讞拽讜 讗转 讛拽抓 讻讜'. 注讬讬谉 驻专砖"讬. 讜注讜讚 讬砖 诇驻专砖 砖诇讗 讬讛讬讛 讘注讬谞讬讛诐 讛拽抓 专讞讜拽 讚讛讜讛 诇讬讛 讻讗讬诇讜 诪转讬讗砖讬谉 诪谉 讛讙讗讜诇讛 讗诇讗 讬讛讬讛 讘注讬谞讬讛诐 讝诪谉 讛讙讗讜诇讛 拽专讜讘讛 讻诪讜 砖讻转讜讘 讻讬 拽专讜讘讛 讬砖讜注转讬 诇讘讗 讜讙讜' 讜拽"诇: 


讻诇 讛讚专 讘讗专抓 讬砖专讗诇 砖专讜讬 讘诇讗 注讜谉 砖谞讗诪专 讜讘诇 讬讗诪专 砖讻谉 讙讜'. 注讬讬谉 驻专砖"讬 讛讻讗 讜诇驻讬 驻专砖"讬 讘住驻专 讬砖注讬讛 谞专讗讛 讚讛"驻 讚拽专讗 讜讘诇 讬讗诪专讜 讛讗讜诪讜转 砖讻谞讬 讘讬砖讬 讚讬砖专讗诇 讞诇讬转讬 讘砖讘讬诇诐 讻讚讗诪专谉 讗讜讬 诇专砖注 讗讜讬 诇砖讻谞讜 讚讗讬谞讜 讻谉 讚讬砖专讗诇 砖讛讛 讛注诐 讛讬讜砖讘 注诇讬讛 谞砖讜讗 注讜谉 讛诐 讜讛专注讛 砖转讘讗 诇砖讻谞讬讛 讘注讜谉 注爪诪诐 讛讜讗 讜注讬"诇 拽专讜讘 诇讝讛 讚讞诇讬转讬 拽讗讬 注诇 讬砖专讗诇 讜讘诇 讬讗诪专 砖讻谞讬 讘讬砖讬 讚讬砖专讗诇 砖注"讻 讬砖专讗诇 诪砖转讜拽拽讬诐 讘讗专抓 讬砖专讗诇 砖讞诇讬转讬 讜讗"讬 讗专抓 讛专讬诐 讛讬讗 讜讗讜讬专讛 讟讜讘 诇讞讜诇讬诐 讻讚讗诪专讬谞谉 驻专拽 讛谞讜砖讗 讙讘讬 专讘讬 讻讬讜谉 讚讞诇砖 讗诪讟讜讛讜 诇爪驻讜专讬 讚诪讚诇讬讗 讟驻讬 讜讘住讬诐 讗讜讬专讗 讚讗讬谞讜 讻谉 讗诇讗 砖讗谞讬 讞诪讚转讬 讘讗"讬 诪砖讜诐 讚讛注诐 讛讬讜砖讘 讜讙讜' 讚讛讬讬谞讜 砖专讜讬 讘诇讗 注讜谉 讜诇诪讗讬 讚拽讗诪专 讗谞谉 讘住讜讘诇讬 讞诇讗讬诐 讻讜' 讛"驻 讚拽专讗 讜讘诇 讬讗诪专 砖讻谉 专注 讛砖诪讞 诇讗讬讚讬 砖讞诇讬转讬 讻诪"砖 讘讚讜讚 讛' 讬住注讚谞讜 讙讜' 讻诇 诪砖讻讘讜 讛驻讻转 讘讞诇讬讜 讗讜讬讘讬 讬讗诪专讜 专注 诇讬 诪转讬 讬诪讜转 讜讙讜' 讗讘诇 讞诇讬转讬 讻讚讬 诇诪专拽 注讜谞讬 讘讬住讜专讬谉 讜讝"砖 讛讬讜砖讘 讘讛 讘讞讜诇讬 讛讜讗 谞砖讜讗 注讜谉 讚讛讬住讜专讬诐 诪诪专拽讬谉 讜拽"诇: 


讻讗讬诇讜 拽讘讜专 转讞转 讛诪讝讘讞 讻讜'. 讛讜讗 诪讘讜讗专 讻诪"砖 讛讗讚诐 诪诪拽讜诐 讻驻专转讜 谞讘专讗 砖谞讗诪专 讜讬讬爪专 讛' 讗诇讛讬诐 讗转 讛讗讚诐 注驻专 诪谉 讛讗讚诪讛 诪诪拽讜诐 砖谞讗诪专 讘讜 诪讝讘讞 讗讚诪讛 转注砖讛 诇讬 讛诇讜讗讬 转讛讗 诇讜 讻驻专讛 讜诇诪注诇转 讛讗讚诐 讗诪专 砖讛讜讗 讻讗讬诇讜 拽讘讜专 砖诐 讻讬 讻诪讜 砖专讜讞讜 讜谞砖诪转讜 砖讘 讘讟讛专讛 诇诪拽讜诐 讗砖专 讞讜爪讘讛 诪诪谞讜 讻谉 注驻专 讙讜驻讜 砖讘 诇诪拽讜诐 讟讛专讛 诇诪拽讜诐 诪讝讘讞 讗砖专 诪砖诐 讞讜爪讘 注驻专讜 砖诇 讗讚诐 讜注"讝 讗诪专 诇拽讚讜砖转 讗"讬 讜讟讛专转讛 讜讻驻专 讗讚诪转讜 注诪讜 砖讛谞拽讘专 讘讗讬讝讛 诪拽讜诐 砖讬讛讬讛 讘讗"讬 讻讗讬诇讜 拽讘讜专 讘诪拽讜诐 讛讻驻专讛 诪拽讜诐 讛诪讝讘讞 讗砖专 诪砖诐 谞讬讟诇 讙讜驻讜. 讜注"驻 讻讜讜谞讛 讝讜 谞住诪讱 诪讗诪专 


讗谞转 注讜诇讗 注诇 讗讚诪讛 讟诪讗讛 转诪讜转 讻讜'. 砖讗"讬 讛讬讗 讻讜诇讛 讟讛讜专讛 讜讘讻"诪 砖谞拽讘专 砖诐 讻讗讬诇讜 谞拽讘专 讘诪拽讜诐 诪讝讘讞 讜讘诇砖讜谉 拽诇诇讛 讗诪专 注诪讜住 讛讗讬 拽专讗 注诇 讗诪爪讬讛 讻讛谉 讘讬转 讗诇 讜讚拽讗诪专 讗讬谞讜 讚讜诪讛 拽讜诇讟转讜 诪讞讬讬诐 讻讜' 诪讛讗讬 拽专讗 诪砖诪注 诇讬讛 讛讻讬 讚转诇讛 讛讚讘专 讘诪讬转讛 注诇 讗讚诪讛 讟诪讗讛 转诪讜转: 


讗"诇 讗讞讬讜 谞砖讗 讻讜转讬转 讜诪转 讘专讜讱 讻讜'. 拽专讗讛 讻讜转讬转 注"驻 诪"砖 诇注讬诇 讻诇 讛讚专 讘讞讜"诇 讻讗讬诇讜 注讜讘讚 注讘讜讚转 讻讜讻讘讬诐 讜讛讬讬谞讜 讻讜转讬转 讜讗诪专 讘专讜讱 讛诪拽讜诐 砖讛专讙讜 讚讛讬讬谞讜 砖诪转 讘诇讗 讝诪谞讜 讘诇讬 讝专注 讜拽"诇: 


讻讱 讗住讜专 诇爪讗转 诪讘讘诇 诇砖讗专 讗专爪讜转 讻讜'. 驻专砖"讬 砖讬砖 砖诐 讬砖讬讘讜转 讛诪专讘讬爪讜转 转讜专讛 讻讜' 讜讻讛"讙 驻讬专砖 诇拽诪谉 讙讘讬 诇注谞讬谉 拽讘讜专讛 讻讜' 讚砖讗专 讗专爪讜转 讻讜诇谉 拽讜讘专讬谉 讘讘讘诇 诇驻讬 砖讬砖 砖诐 讝讻讜转 转讜专讛 注讻"诇 讗讘诇 诇驻讬 讛住讜讙讬讗 谞专讗讛 讚诪讛讗讬 讟注诪讗 讚讗"讬 拽讜讚诐 诇讘讘诇 诪讛"讟 谞诪讬 讘讘诇 拽讜讚诐 诇砖讗专 讗专爪讜转 讜注"驻 诪"砖 讘驻' 讗讞讚 讚"诪 讗讚诐 讛专讗砖讜谉 讙讜驻讜 诪讘讘诇 讜专讗砖讜 诪讗"讬 讜讗讘专讬讜 诪砖讗专 讗专爪讜转 讜讻诪讜 砖讗"讬 拽讜讚诐 讚专讗砖讜 砖讛讜讗 注讬拽专 讛讙讜祝 诪诪谞讜 讻讱 讗讞"讻 讘讘诇 拽讜讚诐 砖讙讜驻讜 谞讘专讗 诪诪谞讜 讜讚讜"拽. 讜注"驻 驻专砖"讬 讬转讬讬砖讘 诪讛 砖讬砖 诇讚拽讚拽 讘注谞讬谉 讗讘专讛诐 砖讻讘专 讻转讬讘 住讜祝 驻' 谞讞 讘讗讘专讛诐 讜砖专讛 讜讬爪讗讜 讗转诐 诇诇讻转 讗专爪讛 讻谞注谉 讜诪讛 讛讬讛 讗讞"讻 讛讚讘讜专 讗诇讬讜 讜讬讗诪专 讛' 诇讱 诇讱 诪讗专爪讱. 讜诪诪讜诇讚转讱 讗诇 讛讗专抓 讗砖专 讗专讗讱 讚讛讬讬谞讜 讗"讬 砖讛专讬 讻讘专 讛讬讛 讚注转讜 诇讻讱 诇讬诇讱 讗诇 讗专抓 讗讞专转 讙诐 拽砖讛 拽讜讚诐 讚讘讜专 诇讱 诇讱 讙讜' 诇诪讛 讛讬讛 讚注转讜 诇讬诇讱 诇讗"讬 讜讬"诇 诇驻讬 砖讙诐 讗讝 讛讬讛 诇讘讘诇 诪注诇讜转 讘讞讻诪讛 讜讘砖讗专 讚讘专讬诐 诇讙讘讬 砖讗专 讗专爪讜转 讜诇讝讛 讗诪专 讘讗讘专讛诐 砖讛讻讬专 讘讜专讗讜 讘讗讜专 讻砖讚讬诐 砖讛讬讗 讘讘诇 讜谞诪专讜讚 讛砖诇讬讻讜 砖诐 诇讻讘砖谉 讜专讘讬诐 讛讞讻讬诪讜 砖诐 注"讬 讜注"讻 讗诪专 讻砖讛诇讱 转专讞 诪讗讜专 讻砖讚讬诐 讜讛诇讻讜 讗讘专讛诐 讜砖专讛 注诪讜 诇讗 讛讬讛 讚注转 讗讘专讛诐 讜砖专讛 诇讬诇讱 诇砖讗专 讗专爪讜转 诪讘讘诇 砖讛专讬 讛讬讗 诪拽讜诐 讞讻诪讛 讘讬讜转专 诪砖讗专 讗专爪讜转 讻讚讗诪专 讛讻讗 砖讗住讜专 诇讬诇讱 诪讘讘诇 诇砖讗专 讗专爪讜转 讗讘诇 讛讬讛 讘讚注转讜 诇讬诇讱 诪讘讘诇 诇讗"讬 砖讛讜讗 讜讚讗讬 讬讜转专 诪拽讜诐 诪讜讻谉 诇讞讻诪讛 讜诇转讜专讛 讙诐 诪讘讘诇 讜诇讝讛 拽讗诪专 讜讬爪讗讜 讗转诐 讗讘专讛诐 讜砖专讛 注诇 讚注转 讝讛 诇诇讻转 诇讗专抓 讻谞注谉 讗讱 讻砖讘讗讜 诇讞专谉 注讬讻讘 砖诐 转专讞 讜讻诇 讘讬转讜 讜谞转注讻讘 讗讘专讛诐 诪砖讜诐 讻讬讘讜讚 讗讘 注讚 砖讘讗 诇讜 诪讗诪专 讛砖"讬 诇讱 诇讱 诪讗专爪讱 讜讙讜' 砖讛讜讗 讗专抓 讗专诐 讜砖诐 谞转注讻讘 讗爪诇 讗讘讬讜 诇拽讬讬诐 讻讬讘讜讚 讗讘 讙诐 诪诪讜诇讚转讱 砖讛讬讗 讘讘诇 讻谞专讗讛 诪讻转讜讘讬诐 砖砖诐 讗专抓 诪讜诇讚转讱 讙诐 讻讬 砖诐 诪拽讜诐 砖注诪讚 注诇 讞讻诪转讜 诪"诪 诇讱 诇讱 诪砖谞讬讛诐 诇讗"讬 砖讬砖 诇讛 讻诪讛 诪注诇讜转 讟讜讘讜转 讘讬讜转专 讜讚讜"拽: 


讻诇 讛讚专 讘讘讘诇 讻讗讬诇讜 讚专 讘讗"讬 砖谞讗诪专 讻讜'. 讛讻讗 诪砖讜讛 诇讛讜 讜转讜诇讛 讘讘诇 讘讗"讬 讜诪专讗 讚砖诪注转讗 专讘 讬讛讜讚讛 讜讗讬讛讜 讙讜驻讬讛 讗诪专 诇注讬诇 讻诇 讛注讜诇讛 诪讘讘诇 诇讗"讬 注讜讘专 讘注砖讛 讬"诇 诇讗讜 诪砖讜诐 讚讘讘诇 注讚讬驻讗 讗诇讗 讚讻讱 爪讜讛 讛拽讘"讛 砖讻诇 讛讙讜诇讛 砖诐 诇讗 讬注诇讛 注讚 讬讜诐 驻拽讜讚讛 诪讬讛讜 诪讬 砖讛讜讗 讘讗"讬 讜讚讗讬 讚诇讗 讬诇讱 诇讘讘诇 讗诇讗 讚讛讻讗 诪砖讜讛 诇讛讜 诇讙讘讬 砖讗专 讗专爪讜转 讚讗讛讻讬 诪讬讬转讬 诇讬讛 讛讻讗 讜讚讜"拽: 


拽专谞讗 讚砖讬讝讘转讗. 讻讜'. 讘注专讜讱 驻讬' 拽专谉 讝讜讬转 砖砖诐 谞讬爪讜诇讬谉 诪讞讘诇讜 讻讜' 注讻"诇 讜讻驻专砖"讬 讚拽专讜 诇讬讛 讛讻讬 诇讬诪讜转 讛诪砖讬讞 讚讛砖转讗 讛讗 拽专讜 诇讬讛 讛讜爪诇 讚讘谞讬诪讬谉 讜拽"诇: 


讜谞转转讬 爪讘讬 讘讗专抓 讛讞讬讬诐 讗专抓 砖爪讘讬讜谞讬 讘讛 讻讜'. 讘谞讘讜讗讛 注诇 爪讜专 讻转讬讘 讛讗讬 拽专讗 讘讬讞讝拽讗诇 诇驻讬 砖谞讗诪专 讘讛 注诇 爪讜专 讜讛讜砖讘转讬讱 讗转 讬讜专讚讬 讘讜专 讗诇 注诐 注讜诇诐 讜讙讜' 讗诪专 诪砖讗"讻 讘讗专抓 砖爪讘讬讜谞讬 讘讛 讜讬注诇讜 诪转讬讛 诪讘讜专 讜讬讞讬讜 讜诇诪讗讬 讚诪讜拽讬 讚讜谞转转讬 爪讘讬 讗谞"谞 讻讜' 讚拽诇讬诇 讻讬 讟讘讬讗 讛讗讬 讗专抓 讞讬讬诐 拽讗讬 注"讻 讗爪讜专 讜讻讚讗诪专讬谞谉 讘驻' 讘讗 诇讜 讘讗专爪讜转 讛讞讬讬诐 讝讛 诪拽讜诐 砖讜讜拽讬诐 讜讚讜"拽: 


讬讞讬讜 诪转讬讱 诪转讬诐 砖讘讗"讬 谞讘诇转讬 讻讜'. 诇驻讬 砖讻讘专 讗诪专 讘专砖注讬诐 诪转讬诐 讘诇 讬讞讬讜 讜讙讜' 讗诪专 讘爪讚讬拽讬诐 讬讞讬讜 诪转讬讱 砖讘讗"讬 讜谞讘诇转讬 砖讘讞讜"诇 讬拽讜诪讜 讜讘诇砖讜谉 讙谞讗讬 拽专讗 诪转讬诐 砖讘讞讜"诇 讘诇砖讜谉 谞讘讬诇讛 诇讙讘讬 讗"讬 讜转诇讛 讛讻讬谞讜讬 诪转讬讱 讘讗"讬 砖讘讝讻讜转 讗"讬 讬讞讬讜 讗讘诇 讘讞"诇 转诇讛 讛讻讬谞讜讬 讘诪转 砖讗诪专 谞讘诇转讬 砖讗讬谉 讝讻讜转 讞讜"诇 讙专诪讛 讗讱 讝讻讜转 注爪诪讜 讜诇诪讗讬 讚诪讜拽讬 诇讛 讘谞驻诇讬诐 讛讜讗 讚讻转讬讘 拽专讬 诇讛讜 谞讘讬诇讛 诇驻讬 砖谞讜诇讚 诪转. 讜砖讗"诇 


诪拽专讗 讗讞专 讗谞讬 讚讜专砖 谞讜转谉 谞砖诪讛 诇注诐 注诇讬讛 讜讙讜' 讛讗讬 拽专讗 诇注谞讬谉 转讞诇转 讘专讬讗讛 讛讜讗 讚讻转讬讘 讻讛 讗诪专 讛讗诇 讘讜专讗 砖诪讬诐 讜谞讜讟讬讛诐 专讜拽注 讛讗专抓 讜爪讗爪讗讬讛 谞讜转谉 谞砖诪讛 讜讙讜' 讜讚专讬砖 诇讬讛 诇注谞讬谉 转讞讬讬转 讛诪转讬诐 讚诇讗 讛讜讛 诇讬讛 诇诪讻转讘 诇注诐 注诇讬讛 讚注讚讬讬谉 讘转讞诇转 讛讘专讬讗讛 诇讗 诪拽专讬 注诐 讗讘诇 诇注谞讬谉 讛转讞讬讬讛 拽讗诪专 讚讗讞专 砖讛讬讜 诇注诐 讜诪转讜 讛拽讘"讛 谞讜转谉 谞砖诪讛 讜讻谉 诇诪讗讬 讚讚专讬砖 诇讬讛 讚讗驻讬诇讜 砖驻讞讛 砖讘讗"讬 注讬拽专 讛讚专砖讛 诪诇注诐 讙诐 讬砖 诇讚拽讚拽 诪讛讬讻讗 诪砖诪注 诇讬讛 讚讘讗"讬 诪砖转注讬 讗专抓 讜爪讗爪讗讬讛 讜讗讬诪讗 讘讻诇 讛注讜诇诐 讜讗驻砖专 砖讙诐 讝讛' 讚专讬砖 诪诇注诐 讘诇砖讜谉 讬讞讬讚 讚诪砖诪注 讚讗讬讬专讬 讘讗"讬 讗砖专 砖诐 注诐 讛': 


讗驻讬诇讜 砖驻讞讛 砖讘讗"讬 讻讜'. 砖驻讞讛 砖讛讜讝讻专 讘讻诇 讛转诇诪讜讚 砖谞讟讘诇讛 诇砖诐 注讘讚讜转 讚讜讚讗讬 讛注讜讘讚讬 讻讜讻讘讬诐 砖讘讗"讬 讗讬谉 诇讛诐 讞诇拽 诇注讜讛"讘 讗讘诇 讛砖驻讞讛 讙诐 砖讛讬讗 驻讞讜转讛 讘讝讻讜转 砖讛注讘讚 砖诪诇 讜讟讘诇 讬砖 诇讜 讝讻讜转 诪讜诇讛 诪砖讗"讻 讛砖驻讞讛 讜讘讞讜"诇 讗驻砖专 砖诇讗 转讝讻讛 诇诪讞讬诇讜转 讘拽爪转 讛讝讻讬讜转 砖诇讛 讗讘诇 讘讗"讬 诪讜讘讟讞 诇讛 砖讛讜讗 讘转 注讜讛"讘 讚讻转讬讘 讛讻讗 讻讜' 讜讗注"讙 讚讛讗讬 拽专讗 注诐 讛讞诪讜专 讘注讘讚 讛讜讗 讚讻转讬讘 讬诇讬祝 诪讬谞讬讛 讗驻讬诇讜 砖驻讞讛 讜注诐 诪诇砖讜谉 注诐 讻诪讜 诇注诐 注诇讬讛 讚注诐 讻讜诇诇 谞诪讬 砖驻讞讛 讜讚讜"拽: 


讜谞砖讗转谞讬 诪诪爪专讬诐 讜拽讘专转谞讬 讻讜' 讬砖 讚讘专讬诐 讘讙讜 讻讜'. 讚诇专讬砖讗 讚拽专讗 砖讗诪专 讗诇 谞讗 转拽讘专谞讬 讘诪爪专讬诐 讗驻砖专 诇转转 讘讜 讟注诐 谞讙诇讛 砖住讜驻讛 诇讛讬讜转 注驻专讛 讻谞讬诐 讜砖诇讗 讬注砖讜 讗讜转讜 讛诪爪专讬诐 注讘讜讚转 讻讜讻讘讬诐 讗讘诇 诇住讬驻讗 讚拽专讗 砖讗诪专 讜拽讘专转谞讬 讘拽讘讜专转诐 讚讛讬讬谞讜 讘讗"讜 讚诪讜讻讞 砖讛讬讛 讞砖 诪诇拽讘讜专 讙诐 讘砖讗专 讗专爪讜转 砖讗讬谉 砖诐 诇讞讜砖 诇讻谞讬诐 讜诇注讘讜讚转 讻讜讻讘讬诐 诇讛讻讬 拽讗诪专 讚讗讬谉 讛讻讗 讟注诐 谞讙诇讛 讗诇讗 讚讬砖 讚讘专讬诐 讘讙讜 讚讘专 驻谞讬诪讬 讜谞住转专 讻讚诪驻专砖 砖注谞讬谉 诪讞讬诇讜转 讛讜讗 讜讚讗讬 住讜讚 谞住转专 讜专砖"讬 讘驻讬' 讛讞讜诪砖 讛讘讬讗 讻诇 讙' 讛讟注诪讬诐 讻诪讜 砖讛诐 讘讘"专 讜讛讗专讬讱 讛专讗"诐 讚讻讜诇讛讜 讗讬转谞讛讜 讜讗讬谉 讻讗谉 诇讛讗专讬讱 讚诇驻讬 转诇诪讜讚谞讜 谞专讗讛 讗讞专讬 砖讘讗谞讜 诇讟注诐 讚讙诇讙讜诇 诪讞讜诇讜转 砖讜讘 讗讬谉 讗谞讜 爪专讬讻讬谉 诇讟注诪讜诐 讛讗讞专讬诐 讚讗诇"讻 诇讗 诇砖转诪讬讟 转诇诪讜讚讗 诪诇讛讝讻讬专 讙诐 讟注诪讬诐 讛讗讞专讬诐 讜诪讛 砖讻转讘 讛专讗"诐 讚诇讟注诐 讙诇讙讜诇 诪讞讬诇讜转 诇讞讜讚 诇讗 诇讻转讜讘 讗诇 谞讗 转拽讘专谞讬 讘诪爪专讬诐 讗诇讗 讗诇 谞讗 转拽讘专谞讬 讘讞讜"诇 讻讚讬 诇讻诇讜诇 讙诐 砖讗专 讗专爪讜转 注诪讛谉 讗讬谉 讝讜 拽讜砖讜讗 讻讬讜谉 讚讘诪爪专讬诐 讛讬讛 讬注拽讘 讗讝 谞拽讟 砖驻讬专 讘诪爪专讜诐 讜讻讬讜谉 讚讻转讬讘 讜拽讘专转谞讬 讘拽讘讜专转诐 讚讛讬讬谞讜 讗"讬 讛专讬 讻讜诇诇 讙诐 砖讗专 讗专爪讜转 注诐 诪爪专讬诐 诪诇拽讘专讜 讙诐 诪讛 砖讻转讘 讚诪讟注诐 讙诇讙讜诇 诪讞讬诇讜转 诇讘讚讜 讚讬 讘注爪诪讜转讬讜 讻讬讜住祝 诇讗讜 拽讜砖讬讗 讛讜讗 讚讛讗 讜讚讗讬 讬讜住祝 讙"讻 讛讜讛 诪爪讜讛 砖讬砖讗讜讛讜 诇讗"讬 诪讬讚 讗诇讗 砖诇讗 讛讬讛 住讬驻讜拽 讘讬讚 讘谞讬讜 诇注砖讜转 讻谉 讻诪讜 砖讛讜讗 注砖讛 诇讗讘讬讜 砖讛讬讛 砖诇讬讟 讘诪爪专讬诐 讻诪讜 砖驻讜专砖 专砖"讬 讘驻专砖转 讘砖诇讞 讜讘住驻专 讛讝讜讛专 谞转谞讜 讟注诐 讘讚专讱 住讜讚 注诇 砖讬注拽讘 讝讻讛 诇讬拽讘专 讙讜驻讜 讘讗"讬 讜讬讜住祝 注爪诪讜转讬讜 讜诇讗 讙讜驻讜. 讜诪"砖 


砖爪讚讬拽 讙诪讜专 讛讬讛 讻讜'. 驻专砖"讬 讜诇讗 讛讬讛 爪专讬讱 诇讝讻讜转 讗"讬 注讻"诇 驻讬专讜砖 讗讘诇 讗讬 诇讗 讛讬讛 爪讚讬拽 讙诪讜专 讗讬讻讗 诇诪讬诪专 砖讛讬讛 诪讟专讬讞 讗转 讘谞讬讜 诇讛注诇讜转讜 诇讗"讬 讻讚讬 砖讬讝讻讛 诇转讞讬讬转 讛诪转讬诐 讘讗"讬 讜讻讚讗专"讗 诪转讬诐 砖讘讞讜"诇 讗讬谞谉 讞讬讬诐 讜诪讜拽诪讬谞谉 诇讬讛 讘讗讬谞谉 爪讚讬拽讬诐 讜诪砖诪注 讚讗驻"讛 诪转讬诐 砖讘讗"讬 讞讬讬谉 讘讝讻讜转 讗"讬 讜诇驻"讝 讛讗 讚拽讗诪专 讜讗诐 诪转讬诐 砖讘讞"诇 讞讬讬诐 诇诪讛 讛讟专讬讞 讻讜' 讛讬讬谞讜 诇讜诪专 诪转讬诐 爪讚讬拽讬诐 砖讘讞讜"诇 讻讜' 讚讗讜拽诪讬谞谉 诇注讬诇 讚讞讬讬诐 讗驻讬诇讜 诇专"讗 讗讱 拽砖讛 讛讗 讚讗诪专 砖诪讗 诇讗 讬讝讻讛 诇诪讞讬诇讜转 讚讛讗 讻讬讜谉 讚爪讚讬拽 讙诪讜专 讛讬讛 讜讚讗讬 讬讝讻讛 诇诪讞讬诇讜转 讻讚诇注讬诇 讚驻专讻讬谞谉 讜诇专"讗 爪讚讬拽讬诐 砖讘讞"诇 讗讬谞谉 讞讬讬谉 讜讗"专 讗讜诇注讗 注"讬 讙诇讙讜诇 讜诪转拽讬祝 诇讛 专' 讗讘讗 讙诇讙讜诇 诇爪讚讬拽讬诐 爪注专 讛讜讗 讗诪专 讗讘讬讬 诪讞讬诇讜转 谞注砖讜转 讻讜' 讜爪"诇 讚诪讬诪专讗 讚讛讻讗 诇讗 讞砖 诇讗转拽驻转讗 讚专' 讗讘讗 讜住"诇 讻专' 讗讬诇注讬 讚爪讚讬拽讬诐 砖讘讞讜"诇 讞讬讬诐 讘爪注专 注"讬 讙诇讙讜诇 讜诇讗 注诇 讬讚讬 诪讞讬诇讜转 讗诐 诇讗 讗驻讜砖讬 讘讝讻讜转讗: 


讗诪专 专"讞 讚讘专讬诐 讘讙讜 讬讜讚注 讛讬讛 讬讜住祝 讻讜'. 讜讛讗 讚诇讗 讗诪专 专"讞 诪诇转讬讛 讗拽专讗 讚讬注拽讘 讚诇拽诪讬讛 砖诪讗 住讘专 专"讞 讚讘拽专讗 讚讬注拽讘 诇讬讻讗 讚讘专讬诐 讘讙讜 讗诇讗 讟注诪讗 讗讞专讬谞讗 谞讙诇讛 讗讬转 讘讬讛 讚专爪讛 诇讬拽讘专 讗爪诇 讗讘讜转讬讜 讘诪注专转 讛诪讻驻诇讛 讻诪"砖 讜拽讘专转谞讬 讘拽讘讜专转诐 诪砖讗"讻 讘讬讜住祝 讚诇讗 砖讬讬讱 诇讜诪专 讻谉 讜驻专砖"讬 诪讞讬诇讜转 谞注砖讜转 诇讛诐 讘拽专拽注 讻讜' 讜讛讜诇讻讬诐 讘诪讞讬诇讜转 注讚 讗"讬 讻讜' 注讻"诇 讗讘诇 讘讘"专 讗诪专讜 讛拽讘"讛 注讜砖讛 诇讛谉 诪讞讬诇讜转 讘讗专抓 讻讜' 讜讛谉 诪转讙诇讙诇讬谉 讜讘讗讬谉 注讚 砖诪讙讬注讬谉 诇讗"讬 讛拽讘"讛 谞讜转谉 讘讛诐 专讜讞 讞讬讬诐 讜讛谉 注讜诪讚讬谉 讻讜' 注"砖 讜讻讛"讙 讗讬转讗 讘讬专讜砖诇诪讬 驻"讟 讚讻诇讗讬诐 讛拽讘"讛 诪讞诇讬讚 讛讗专抓 诇驻谞讬讛诐 讜讛谉 诪转讙诇讙诇讬谉 讻讜' 讚诪砖诪注 砖讗祝 讘诪讞讬诇讜转 诪转讙诇讙诇讬谉 讜讗讬谉 注讜诪讚讬谉 注讚 讘讜讗诐 诇讗"讬 讗诇讗 砖讛拽讘"讛 注讜砖讛 诇讛谉 诪讞讬诇讜转 讜诪砖讜讛 诇讛谉 讛讗专抓 砖诇讗 讬讛讬讛 诇讛诐 爪注专 讙诇讙讜诇讬谉 讜讛注谞讬谉 诪讘讜讗专 讻讬 讗"讬 谞拽专讗转 讗专抓 讞讬讬诐 讻讬 砖诐 诪拽讜诐 讬专讬讚转 讛谞砖诪讜转 讜注诇讬讬转诐 讜转讞诇转 讘专讬讗转诐 讘讗"讬 讛讬讛 砖砖诐 谞讘专讗 讗讚诐 讛专讗砖讜谉 讻讬 讗专抓 讞讬讬诐 砖诇诪讟讛 诪讻讜讜谉 谞讙讚 讗专抓 讞讬讬诐 砖诇诪注诇讛 讗砖专 诪砖诐 讛谞砖诪讜转 讬讜专讚讜转 诇讗专抓 讛讞讬讬诐 砖诇诪讟讛 讜砖讜讘 讞讜讝专讬谉 诇诪注诇讛 诇诪拽讜诪谉 讘诪讬转转诐 讜砖讜讘 讘注转 讛转讞讬讬讛 讬讜专讚讬谉 诇诪讟讛 讘讗专抓 讛讞讬讬诐 讜注讬讬谉 讘诪驻专砖讬诐 注讜讚 讘注谞讬谉 讝讛 讜拽"诇: 


讻讬讜谉 砖砖诪注 讻讝讗转 讙诇讙诇 讘注爪诪讜 注讚 讻讜'. 谞拽讟 讛讻讗 讛讗讬 诇讬砖谞讗 砖诇讗 专爪讛 讘讙诇讙讜诇 诪讞讬诇讜转 讘诪讜转讜 讜拽讘诇 注诇讬讜 爪注专 讜讙诇讙讜诇 讘讗"讬 讘讞讬讬讜 注讚 讬讜诐 诪讜转讜 讜拽"诇:





讞讻诪转 砖诇诪讛

讙诪' 诇注讜讘讚讬 讻讜讻讘讬诐 诪讗讬 讘爪讘讗讜转 讻讜' 讗诪专 诇讬讛 讗诐 讗讞讬讜 砖诇 讝讛 谞砖讗 讻讜' 讻爪"诇:


专砖"讬 讘讚"讛 讘诇 讬讗诪专 砖讻谉 讻讜' 讻诇讜诪专 讗诇 讬转专注诐 讻讜'. 谞"讘 驻讬' 讗诇 讬讗诪专 讛砖讻谉 爪专 诇讬 讘注讘讜专讱 讗讜 谞驻专砖 砖讻谉 诪诇砖讜谉 讛砖讜讻谉 讘讛 讘诇 讬讗诪专 讞诇讬转讬 讜诇诪讛 诇讗 讬讗诪专 讻谉 讻讬 讻诇 讛注诐 讛讬讜砖讘 讘讛 讻讜诇诐 住诇讜讞讬 注讜谉 讜讚讜"拽:





诪讛专"诐 砖讬祝

讙诪' 讻诇 讛注讜诇讛 诪讘讘诇 诇讗"讬 讻讜' 砖谞讗诪专 讘讘诇讛 讬讜讘讗讜 讻讜' 讗诪专 砖诪讜讗诇 讻砖诐 讻讜' 讻讱 讗住讜专 诇爪讗转 诪讘讘诇 诇砖讗专 讗专爪讜转. 转专讬 诪讬诇讬 讛谉 讻诇 讗' 讘讗谞驻讬 谞驻砖讬讬讛讜 诪讘讘诇 诇讗"讬 讘注砖讛 诇砖讗专 讗专爪讜转 讗住讜专 诪砖讜诐 讬砖讬讘讛 讻讜': 


讙诪' 讻讬讜爪讗 讘讚讘专 讜讬砖讘注 讬讜住祝 讻讜' 讗诪专 专"讞 讚讘专讬诐 讘讙讜 讻讜'. 讗讘诇 讘讬注拽讘 讗讜诇讬 住"诇 讟注诪讗 讗讞专讬谞讗 讜注"砖: 


讙诪' 转讞转讜谞讬讜转. 讗讬谉 讝讛 砖诇砖讜诇 讻讚诪砖诪注 诇注讬诇 驻"拽 转诪专讬诐 诪砖诇砖诇讬谉 讜诪讘讟诇讬谉 诇转讞转讜谞讬讜转 讻讜'. 讜讞讜诇讬 诪注讬讬诐 讻讜' 注"砖 讜拽"诇 [讜讻"讻 诇注讬诇 驻"拽]:





专砖"砖

讙诪专讗 讛讛讜讗 砖诇讗 讬注诇讜 讬砖专讗诇 讘讞讜诪讛. 讗讜诇讬 爪"诇 讻讞讜诪讛 讜讻讚讗讬转讗 讘讬讜诪讗 (讟 讘) 讗诐 注砖讬转诐 注爪诪讻诐 讻讞讜诪讛 讻讜' 注"砖:



讙诪' 砖诐 转专讙讜诪讗 讗讛讜爪诇 讚讘谞讬诪讬谉. 注讬' 专"谉 驻"拽 讚诪讙讬诇讛 讚祝 专谞"讞 讚诇"讙 讚讘谞讬诪讬谉:



讙诪' 砖诐 讗诪专 拽专谞讗 讚讘专讬诐 讘讙讜. 拽讚讜砖讬谉 (诪讚 讘):



专砖"讬 讚"讛 讗讬诇讬诪讗 诇讬讜讞住讬谉 讜讚"讛 讻诇 讛讗专爪讜转 讜讚"讛 讻注讬住讛. 讛讚"讗 讘注"讬 讜谞讻讜谉:





讛讙讛讜转 讬注讘"抓

砖诇讗 讬注诇讜 讬砖专讗诇 讻讞讜诪讛 讻爪"诇 讜谞"讘 谞"诇 讘讻"祝:


砖诐 砖诇讗 讬讙诇讜 讗转 讛拽抓. 谞"讘 砖诪讗 住诪讜讱 诇拽抓 讬讛讗 谞讜讚注 讜谞讙诇讛 诇讬砖专讗诇 讻砖转转拽讬讬诐 谞讘讜讗转 讬讜讗诇 讜谞讘讗讜 讘谞讬讻诐 讜讘谞讜转讬讻诐:


砖诐 讜砖诇讗 讬专讞拽讜. 谞"讘 讬"诇 注"讚 砖讗专"讝 讻讬 诪砖讻讞 专讘谞谉 讚注住拽讬 讘讬讛 讘诪讟讜转讗 诪谞讬讬讻讜 诇讗 转专讞拽讜谞讬讛 诪砖讜诐 砖爪"诇 讘讛住讞 讛讚注转 [住谞讛讚专讬谉 爪"讝 讗'] 讜讗诪讜专 谞诪讬 [砖诐 讘' 注"砖] 转驻讞 专讜讞谉 砖诇 诪讞砖讘讬 拽爪讬谉 诪讛讗讬 讟注诪讗:


砖诐 讻讱 讗住讜专 诇爪讗转 诪讘讘诇 讻讜'. 谞"讘 谞"诇 砖讝讛讜 讜讚讗讬 诇讗 谞讗诪专 讗诇讗 诇讚讜专诐 砖诇 讗诪讜专讗讬 讚砖讻讬讞讬 诪转讬讘转讗 诪砖讗"讻 注讻砖讬讜 砖讘讟诇讜 讘注讜"讛 讛讬砖讬讘讜转. 讜砖诪讗 讗注驻"讻 讬砖 砖诐 诪爪讜转 讚讬专讛 讬讜转专 诪砖讗专 讗专爪讜转 专讞讜拽讜转 砖讗讬谉 砖诐 讘谞讬 转讜专讛 讻注专讬 诪讚讬 注专"驻 讬' 讬讜讞住讬谉 讜住驻"拽 讚讬讘诪讜转 讜讘讘诇 讙诐 讛讬讗 讘讬转 讗诪谞讜. 讜注讬' 诪住拽谞讗 讚讛讻讗:


砖诐 讗讛讜爪诇 讚讘谞讬诪谉. 谞"讘 注讬' 诪讙讬诇讛 (讻"讟 讗'):


砖诐 讗讬诇驻讗 诪讜住讬祝 讘讛. 谞"讘 讻讱 砖诇讞讜 诇讜 讗讞讬讜 砖诇 专讘讛 砖讗讬诇驻讗 诪讜住讬祝 讚讘专讬诐 讘砖讘讞讛 砖诇 讗"讬. 讜讛讜讬 诪砖转注讬 注讜讘讚讗 讛讻讬. 讜讗讬谉 驻讬专讜砖讜 砖讗讬诇驻讗 诪讜住讬祝 讚讘专讬诐 讘谞讜住讞 讛砖诇讬讞讜转 砖砖诇讞讜 诇专讘讛 诪砖诐. 砖讗讬诇驻讗 讞讘讬专讜 砖诇 专' 讬讜讞谞谉 讛讬讛. 讜讻谉 诪砖诪注讜转 诇砖讜谉 专砖"讬:





讘谉 讬讛讜讬讚注

讜职砖讈侄诇旨止讗 讬职专址讞植拽讜旨 讗侄转 讛址拽旨值抓. 驻讬专砖 专砖"讬 讝"诇 '砖诇讗 讬专讞拽讜 讗讜转讜 讘注讜谞诐' 讜专爪讜谞讜 诇讜诪专 砖诪专讘讬诐 注讜谞讜转 讜注诇 讬讚讬 讻讱 讬讛讬讛 注讬讻讜讘 讛讙讗讜诇讛. 讜拽砖讗 砖讘讜注讛 讝讜 讛讬讗 砖诇讗 讬讞讟讗讜! 讜讗讬谉 诪砖讘讬注讬诐 讘讻讱? 讜注讜讚 拽砖讗 讛讜讛 诇讬讛 诇诪讬诪专 砖诇讗 讬专讞拽讜 讗转 讛讙讗讜诇讛?
讜谞专讗讛 诇讬 讘住"讚 讛讻讜谞讛 讻讬 讛砖诐 讬转讘专讱 讙讝专 讘讘专讬转 讘讬谉 讛讘转专讬诐 讗专讘注 诪讗讜转 砖谞讛 (讘专讗砖讬转 讟讜, 讬讙) 讜讬砖讘讜 专讚"讜 诪讗转讬讬诐 讜注砖专 讘诪爪专讬诐 讜谞砖讗专 诇讛诐 拽"抓 [400-210=190] 砖爪专讬讱 诇讛砖诇讬诐 讗讜转诐 讘砖注讘讜讚 诪诇讻讬讜转 讗讞专 讘讬讗转诐 诇讗专抓 讬砖专讗诇. 讗讱 讛诐 讗讞专 砖谞讻谞住讜 诇讗专抓 讞讟讗讜 讜讙诇讜 讘注讘讜专 讞讟讗诐 讜谞砖讗专 讞讜讘 砖诇 拽"抓 砖谞讬诐 讛谞讝讻专 转诇讜讬 讜注讜诪讚 讜讗讞专 砖讬砖转注讘讚讜 讘讛诐 讗讜诪讜转 讛注讜诇诐 讘注讘讜专 讻驻专转 注讜谞讜转诐 讗讝 讬驻专注 诪讛诐 讗讜转诐 拽"抓 砖谞讬诐 讜讬讘讗 讛诪砖讬讞 讻讬 驻专注讜谉 讝讛 砖诇 拽"抓 诪讜讻专讞 诇讛讬讜转 诇讘住讜祝 讗讞专 砖讬驻专注 诪讛诐 讘注讘讜专 注讜谞讜转 讞讚砖讬诐 砖诇讛诐. 讜谞诪爪讗 讗诐 讘讙诇讜转诐 讞讜讝专讬诐 讜注讜砖讬诐 注讜谞讜转 讛诐 诪专讞讬拽讬诐 驻专注讜谉 拽"抓 砖谞讬诐 讛谞讝讻专 砖爪专讬讱 诇讛讬讜转 诇讘住讜祝 讜诇讝讛 讛砖讘讬注诐 砖诇讗 讬专讞拽讜 讗讜转诐 拽"抓 砖谞讬诐 讘注讘讜专 注讜谞讜转 讛诪住讘讘讬诐 诇讛诐 讙诇讜转.
讜注讜讚 谞专讗讛 诇讬 讚讗诪专讜 专讝"诇 (住谞讛讚专讬谉 爪讝.) 讗讬谉 诪砖讬讞 讘讗 讗诇讗 讘讛住讞 讛讚注转, 讜诇讻谉 讗讬谉 诇讚讘专 讘讘讬讗转讜 讛专讘讛 讜讻诪讜 砖讗诪专 专讘讗 '讘诪讟讜转讗 诪谞讬讬讻讜 诇讗 转砖转注讜 讘讬讛' [讗诪专 诇讞讻诪讬诐: 讘讘拽砖讛 诪诪讻诐 讗诇 转讚讘专讜 讘讜]. 讜诇驻讬 讝讛 讛诪讚讘专讬诐 讘讜 转诪讬讚 讛诐 诪专讞讬拽讬诐 讗转 讛拽抓.
讜诇讙专住讗 讛砖谞讬转 砖讈侄诇旨止讗 讬执讚职讞植拽讜旨 讘讚诇志转 谞专讗讛 诇讬 讘住"讚 讛讻讜谞讛 讻讬 讛讙讗讜诇讛 转讛讬讛 注诇 讬讚讬 砖诇讬诪讜转 讛砖诐 讘专讜讱 讛讜讗 讛专诪讜讝 讘讗讜转 拽讜志祝 讻诪讜 砖讗诪专讜 讘讙诪专讗 (砖讘转 拽讚.) 拽讜祝 砖诪讜 砖诇 讛拽讚讜砖 讘专讜讱 讛讜讗 砖砖诐 讛讜讬志讛 [讘讛讻讗讛 砖讻讜驻诇讬诐 讻诇 讗讜转 讘注爪诪讛: 讬脳讬 = 100, 讛脳讛 = 25, 讜脳讜 = 36, 讛脳讛 = 25. 住讱 讛讻诇 - 186] 注讜诇讛 诪拽讜诐 [186] 讻谞讝讻专 讘转讬拽讜谞讬诐 讜'拽讜祝' [186] 讘诪讬诇讜讗讜 注讜诇讛 诪拽讜诐 讜注讜讚 讛讙讗讜诇讛 转讛讬讛 注诇 讬讚讬 讗讜转 爪讚志讬 讚诪谞爪驻志讱 讻谞讝讻专 讘驻讬专拽讬 讚专讘讬 讗诇讬注讝专. 讜诇讝讛 讗诪专 砖讈侄诇旨止讗 讬执讚职讞植拽讜旨 讗侄转 讛址'拽旨值抓' 砖谞讬 讗讜转讬讜转 拽讜志祝 讛专诪讜讝 讘讜 砖诐 讛讜讬志讛 讜讗讜转 爪讚志讬 讚诪谞爪驻志讱 讜诇讻谉 诇讗 讗诪专讜 砖诇讗 讬讚讞拽讜 讗转 '讛讙讗讜诇讛' 讗诇讗 讗诪专 讗转 '讛拽抓'.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 砖讈侄诇旨止讗 讬职专址讞植拽讜旨 讘专讬志砖 专讜爪讛 诇讜诪专 砖诇讗 讬讛讬讜 诪专讞拽讬诐 讘讚注转诐 讗转 讛拽抓 砖讬转讬讬讗砖讜 诇讜诪专 讗诐 讛专讗砖讜谞讬诐 砖讛讬讜 讻诪诇讗讻讬诐 诇讗 讝讻讜 诇讛讬讜转 讛讙讗讜诇讛 讘讬诪讬讛诐, 讻诇 砖讻谉 讗谞讞谞讜! 讗诇讗 讬讛讬讜 诪爪驻讬诐 诇讬砖讜注讛 转诪讬讚! 注讚 讻讗谉 讚讘专讬讜 谞专"讜.



讻旨指诇 讛址讚旨指专 讘旨职讗侄专侄抓 讬执砖讉职专指讗值诇, 讚旨讜止诪侄讛 讻旨职诪执讬 砖讈侄讬旨值砖讈 诇讜止 讗直诇讜止拽旨址. 讛拽砖讛 讛专讬"祝 讝"诇 讘讚专 讘讗专抓 讬砖专讗诇 诇讗 砖讬讬讱 诇讜诪专 诇砖讜谉 讚旨讜止诪侄讛 讻讬 讘讗诪转 讬砖 诇讜 讗诇讜拽! 注讬讬谉 砖诐.
讜谞专讗讛 诇讬 讘住"讚 讚讬讚讜注 讘讻诇 诪爪讜讛 诪砖讜转祝 讘讛 诪爪讜转 拽讘诇转 讗诇拽讜转讜 讬转讘专讱 讻讬 爪专讬讻讬谉 讗谞讞谞讜 诇砖诪讜专 讛诪爪讜讛 讘讻讜谞讛 讝讜 砖讛讜讗 讬转讘专讱 讗诇拽讬谞讜 讜讗谞讞谞讜 诪拽讬讬诪讬诐 诪爪讜讛 砖爪讜谞讜 讘砖讘讬诇 砖讛讜讗 讗诇拽讬谞讜.
讜讛谞讛 讬砖 诪爪讜转 砖讗讬谞诐 诇讗 诪讚讗讜专讬讬转讗 讜诇讗 诪讚专讘谞谉 讗诇讗 讛诐 讘转讜专转 讞住讬讚讜转 诇拽讚砖 注爪诪讬谞讜 讘诪讜转专 诇谞讜 讜诇讗 砖讬讬讱 诇讻讜讬谉 讘讛诐 砖讗谞讞谞讜 诪拽讬讬诪讬诐 诪爪讜转讜 讘砖讘讬诇 砖讛讜讗 讗诇拽讬谞讜 讜爪讜谞讜 讘讝讛 讻讬 讘讗诪转 诇讗 爪讜谞讜 讘讻讱 讜讗诐 讻谉 诇讗 讬讛讬讛 诪砖讜转祝 讘诪爪讜转 讻讗诇讛 砖讛诐 讘转讜专转 讞住讬讚讜转 诪爪讜转 拽讘诇转 讗诇拽讜转讜 讬转讘专讱.
讗讱 注诐 讻诇 讝讛 讻讬讜谉 砖讗谞讞谞讜 注讜砖讬诐 诪爪讜转 讗诇讜 讘讗专抓 讬砖专讗诇 砖爪讜谞讜 讛砖诐 讬转讘专讱 诇讛转拽讚砖 讘讛 讘拽讚讜砖讛 讬转讬专讛 讞砖讬讘 讻讗诇讜 爪讜谞讜 讘诪爪讜转 讗诇讜 砖讗谞讞谞讜 注讜砖讬诐 讗讜转诐 讻讚讬 诇讛转拽讚砖 注诇 讬讚诐 讘拽讚讜砖讛 讬转讬专讛 讘诪讜转专 诇谞讜.
讜讘注讘讜专 诪爪讜转 讗诇讜 砖讛诐 讘转讜专转 讞住讬讚讜转 诇拽讚砖 注爪诪讬谞讜 讘诪讜转专 诇谞讜 讗诪专 讻诇 讛讚专 讘讞讜抓 诇讗专抓 讚讜诪讛 讻诪讬 砖讬砖 诇讜 讗诇讜拽 专讜爪讛 诇讜诪专 讬砖 诪爪讜转 砖注讜砖讛 讗讜转诐 讜讚讜诪讛 讘讛诐 讻讗诇讜 讬砖 诇讜 讗诇讜拽 讘注砖讬讬转诐.
讗讜 讬讜讘谉 讚讗讬讬专讬 讘讚专 讘讗专抓 讬砖专讗诇 注诇 诪谞转 诇讞讝讜专 诇讞讜抓 诇讗专抓 讻讬 讛讜讗 诪讘谞讬 讞讜抓 诇讗专抓 讜讚讜"拽.



讻旨指诇 讛址讚旨指专 讘旨职讗侄专侄抓 讬执砖讉职专指讗值诇 砖讈指专讜旨讬 讘旨职诇止讗 注指讜止谉. 谞专讗讛 诇讬 讘住"讚 讚讜讚讗讬 爪专讬讱 诇注砖讜转 转讬拽讜谉 讜讻驻专讛 讘转砖讜讘讛 讜转注谞讬转 讜爪讚拽讛 讘注讘讜专 讛注讜谞讜转 讻诪讜 砖讞讬讬讘讬谉 讛讚专讬诐 讘讞讜抓 诇讗专抓 讗讱 讛讛驻专砖 讛讛讜讗 砖砖诐 讗讬谉 讻讞 讟讜诪讗讛 砖诇 讛注讜谉 谞专砖诐 注诇 诪爪讞 讛讗讚诐 讜讛讜讗 注诇 讚专讱 诪讛 砖讗诪专 专讘讬谞讜 诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 (讘砖注专 专讜讞 讛拽讜讚砖 讚祝 注讘) 讜讝讛 诇砖讜谞讜 讜讘注谞讬谉 讟讜诪讗转 拽专讬 讗诪专 诇讬 诪讜专讬 讝"诇 讻讬 讻诇 讗讜转讜 讛讬讜诐 诪转讙诇讛 讗讜转讛 讟讜诪讗讛 讜谞讬讻专转 讘诪爪讞讜 讗祝 讗诐 讟讘诇 讗诇讗 砖讛讜讗 讙讬诇讜讬 讚讘专 诪讜注讟 讗讘诇 讗诐 诇讗 讟讘诇 谞讙诇讛 砖诐 转诪讬讚 讻诇 讝诪谉 砖诇讗 讟讘诇 注讬讬谉 砖诐. 讜讬讚讜注 砖讻讞 讛讟讜诪讗讛 谞拽专讗 注指讜鈥嵵棺� 讜讻诪讜 砖讻转讘 讛专诪"拽 讝"诇 注诇 驻住讜拽 (诪讬讻讛 讝, 讬讞) 诪执讬 讗值志诇 讻指旨诪讜止讱指 谞止砖值讉讗 注指讜鈥嵵棺�.
讜诇讝讛 讗诪专 砖讈指专讜旨讬 讘旨职诇止讗 注指讜止谉 讻讬 注诇 讬讚讬 拽讚讜砖转 讗专抓 讬砖专讗诇 谞诪讞讛 讗讜转讜 讻讞 讛讟讜诪讗讛 讛谞讘专讗 诪谉 讛讞讟讗 讜讗讬谞讜 谞讙诇讛 讘讙讜祝 讛讗讚诐 讗驻讬诇讜 讘讬讜诐 专讗砖讜谉 砖诇 讛讞讟讗 讜讬诇讬祝 诪讚讻转讬讘 (讬砖注讬讛 诇讙, 讻讚) 注指诐 讛址讬止旨砖值讈讘 讘指旨讛旨 谞职砖只讉讗 注指讜鈥嵵棺�, 专讜爪讛 诇讜诪专 讛讬讜砖讘 讘讛志讗 讚讗专抓 讬砖专讗诇 讗讞讜讝讛 讘讗讜转 讛志讗 讗讞专讜谞讛 砖讘砖诐 讛讜讬志讛 讘专讜讱 讛讜讗.
讜讛讗 讚谞拽讬讟 讻诇 讛讚专 讘讛 诇专讘讜转 讗驻讬诇讜 砖讗讬谞讜 转讜砖讘 讘讛 讗诇讗 讬砖讘 砖诐 注诇 诪谞转 诇讞讝讜专 诇讞讜抓 诇讗专抓 注诐 讻诇 讝讛 讻诇 讝诪谉 砖讛讜讗 讚专 讘讛 谞砖讜讗 注讜谉.



讻旨指诇 讛址讚旨指专 讘旨职讘指讘侄诇 讻旨职讗执诇旨讜旨 讚旨指专 讘旨职讗侄专侄抓 讬执砖讉职专指讗值诇. 谞专讗讛 诇讬 讘住"讚 注诇 驻讬 诪讛 砖讗诪专讜 专讝"诇 (住谞讛讚专讬谉 诇讞:) 讗讚诐 讛专讗砖讜谉 谞讘专讗 讙讜驻讜 诪讗专抓 讬砖专讗诇 讜注谞讘讜转讬讜 诪讘讘诇 砖讛诐 砖谞讬 讛驻专拽讬诐 讛注诇讬讜谞讬诐 讛住诪讜讻讬诐 诇讙讜祝 讜砖讗专 驻专拽讬诐 砖讘砖转讬 专讙诇讬讜 讛讬讜 诪砖讗专 讗专爪讜转 砖讘讞讜抓 诇讗专抓, 讜注讬讬谉 诪讛 砖讗诪专 专讘讬谞讜 讛讗专"讬 讝"诇 讘讝讛 讘砖注专 诪讗诪专讬 专砖讘"讬 驻专砖转 拽讚讜砖讬诐 讬注讜讬谉 砖诐. 讜讻诇 讗讚诐 讛讜讗 讞诇拽 诪讗讚诐 讛专讗砖讜谉 讜谞诪爪讗 讞诇拽 讗专抓 讬砖专讗诇 讜讞诇拽 讘讘诇 砖讘讙讜祝 讛讗讚诐 讛诐 住诪讜讻讬诐 讝讛 诇讝讛 讜诇讻谉 讻诇 讛讚专 讘讘讘诇 讻讗诇讜 讚专 讘讗专抓 讬砖专讗诇.



讗指诪址专: 讗址谞职转旨职 注讜旨诇指讗 (注诪讜住 讝, 讬讝) "注址诇 讗植讚指诪指讛 讟职诪值讗指讛 转旨指诪讜旨转". 拽砖讛 诪讗讬 拽讗 诪转诪讛? 讜讛诇讗 拽讚诪讬 诇讬讛 讻诪讛 谞讘讬讗讬诐 讜转谞讗讬诐 讜讗诪讜专讗讬诐 砖诪转讜 讘讞讜抓 诇讗专抓 讜讗祝 注诇 驻讬 砖讛讬讜 诪转讞诇转诐 讘讗专抓 讬砖专讗诇!
讜谞专讗讛 诇讬 讘住"讚 讻讬 注讜诇讗 讚讛讜讛 专讙讬诇 诇讛讬讜转 讛讜诇讱 讜讘讗 诪讗专抓 讬砖专讗诇 诇讞讜抓 诇讗专抓 讗讬谞讜 讘砖讘讬诇 住讞讜专讛 讗诇讗 讛讬讛 注讜诇讛 诇讗专抓 讬砖专讗诇 诇拽讘诇 诪砖诐 砖诪讜注讜转 诪转讜专转 拽讘诇讛 砖诇 讞讻诪讬 讗专抓 讬砖专讗诇 讜讘讗 诇讞讜抓 诇讗专抓 诇诇诪讚诐 诇讞讻诪讬 讞讜抓 诇讗专抓 讜谞诪爪讗 讻诇 注诇讬讜转讬讜 讜讬专讬讚转讜 讛讜讗 讘注讘讜专 专讬讘讜抓 转讜专讛.
讜讬讚讜注 讚讗讬转讗 讘讙诪专讗 讚住谞讛讚专讬谉 (住谞讛讚专讬谉 驻讞:) 砖诇讞讜 诪转诐 讗讬讝讛讜 讘谉 注讜诇诐 讛讘讗 注谞讜讜转谉 讜砖驻诇 讘专讱 砖讬讬祝 注讬讬诇 砖讬讬祝 讜谞驻讬拽 讜讙专讬住 讘讗讜专讬讬转讗 转讚讬专讗 讜诇讗 诪讞讝讬拽 讟讬讘讜转讗 诇谞驻砖讬讛! 讬讛讘讬 专讘谞谉 注讬谞讬讬讛讜 讘专讘 注讜诇讗 讘专 讗讘讗 注讬讬谉 砖诐. 讜讬讚讜注 讚专讘 注讜诇讗 讘专 讗讘讗 讛讜讗 注讜诇讗 讛谞讝讻专 讘住转诐 讛讻讗 讜讘砖讗专 讚讜讻转讬.
讜谞专讗讛 讗讜诪专诐 砖讬讬祝 注讬讬诇 砖讬讬祝 讜谞驻讬拽 拽讗讬 注诇 讻谞讬住转讜 讜讬爪讬讗转讜 砖讛讬讛 谞讻谞住 讜讬讜爪讗 讘讗专抓 讬砖专讗诇 讻诪讛 驻注诪讬诐 讘砖讘讬诇 诇讬诪讜讚 转讜专讛 诇诇诪讜讚 讜诇诇诪讚 诇讗讞专讬诐 讜讛讬讛 诪转谞讛讙 讘讝讛 讘注谞讜讛 讜诇讗 讝讞讛 讚注转讜 讘注讘讜专 讚讘专 讝讛 讜讙诐 诇讗 讛讬讛 诪讞讝讬拽 讟讜讘讛 诇注爪诪讜 讗祝 注诇 驻讬 砖讛讬讛 诇讜 讘讝讛 讬讙讬注讛 专讘讛 讜讟讜专讞 讙讚讜诇 诇讗 讛讬讛 谞讞砖讘 讘注讬谞讬讜 砖注讜砖讛 讻诇讜诐!
讜谞专讗讛 讻讬 诪谉 讛砖诪讬诐 讝讬讻讜 讗讜转讜 讘砖诐 讝讛 砖诇 注讜诇讗 砖砖诐 讛砖诐 讬转讘专讱 讘诇讘 讗讘讬讜 讘讬讜诐 讛诪讬诇讛 诇拽专讗讜 讘砖诐 讝讛 讻讬 爪驻讛 讛拽讚讜砖 讘专讜讱 讛讜讗 诪讛 砖注转讬讚 诇注砖讜转 讘讙讜讚诇讜 讚讘专 讙讚讜诇 讝讛 诇注诇讜转 诇讗专抓 讬砖专讗诇 讻诪讛 驻注诪讬诐 讘砖讘讬诇 诇讛专讘讬抓 转讜专讛 砖诇 讗专抓 讬砖专讗诇 讘讞讜抓 诇讗专抓.
讜诇讻谉 讗诪专 讗址谞职转旨职 注讜旨诇指讗 砖谞拽专讗转 讘砖诐 讝讛 讘注讘讜专 驻讜注诇 讟讜讘 砖讛讬讬转 注讜砖讛 讘注诇讬讬转讱 诇讗专抓 讬砖专讗诇 讻诪讛 驻注诪讬诐 讗讬讱 住讜祝 讻诇 住讜祝 谞砖讗专转 讘讬专讬讚讛 砖谞驻讟专转 讘讞讜抓 诇讗专抓 讜职注址诇 讗植讚指诪指讛 讟职诪值讗指讛 转旨指诪讜旨转? 讚讛讗 讜讚讗讬 讻驻讬 驻讜注诇 讟讜讘 砖讬讙注转 讘讜 讘转讜专转 讗专抓 讬砖专讗诇 专讗讜讬 砖转讛讬讛 拽讘讜专转讱 砖诐!



讗指诪址专 诇值讬讛旨: 讗指讞执讬讜 谞指砖讉指讗 讻旨讜旨转执讬转 讜旨诪值转. 讻转讘 诪讛专砖"讗 拽专讗讛 讻讜转讬转 注诇 驻讬 诪讛 砖讗诪专讜 诇注讬诇 讻旨指诇 讛址讚旨指专 讘旨职讞讜旨抓 诇指讗指专侄抓 讻旨职讗执诇旨讜旨 注讜止讘值讚 注植讘讜止讚指讛 讝指专指讛 注讬讬谉 砖诐. 讜拽砖讛 讙诐 诇讗讞讬讜 专讗讜讬 诇拽专讗讜 讻讜转讬 讘注讘讜专 讻谉?
讜谞专讗讛 诇讬 讘住"讚 拽专讗讛 讻讜转讬转 诇砖讜谉 诪诇讬爪讛 诪诇砖讜谉 讻转讜转讬 诪讻转转 砖讬注讜专讬讛 (讛讜讝讻专 讘注专讜讘讬谉 驻:) 砖讙专诪讛 诇讗讞讬讜 诇讛讬讜转 谞讻转转 讜谞讞住专 诪谉 讛注讜诇诐 砖诪转 拽讜讚诐 讝诪谞讜 讘专 诪讬谞谉.



讛址讛讜旨讗 讚旨职谞指驻址拽 诪执驻旨讜旨诪职讘旨职讚执讬转指讗 诇职讘值讬 讻旨讜旨讘值讬, 砖讈址诪职转旨值讬讛旨 专址讘 讬讜止住值祝. 谞专讗讛 讜讚讗讬 诇讗 讘注讘讜专 讝讗转 砖诪转讬讛 讚诇讗 讬转讞讬讬讘 讘讻讱 砖诪转讗 讗诇讗 砖诪转讬讛 注诇 讚讘专 讗讞专 砖讞讬讬讘 注诇讬讜 砖诪转讗 讜讗诐 诇讗 讛讬讛 讬讜爪讗 诪谉 驻讜诪讘讚讬转讗 诇讘讬 讻讜讘讬 诇讗 讛讬讛 谞讻砖诇 讘讚讘专 讝讛 砖讬转讞讬讬讘 注诇讬讜 砖诪转讗! 讜讝讜 讛讬讗 讻讜谞转 讛砖"住 诇诇诪讚讬谞讜 讝讗转.



讗执讬诇值讬诪指讗 诇职讬讜旨讞植住执讬谉?. 驻讬专砖 专砖"讬 砖谞讜砖讗讬谉 谞砖讬诐 诪讗专抓 讬砖专讗诇. 讜拽砖讛 讗诐 讻谉 诪讗讬 拽诇讬讟转谉 砖讬讬讱 讘讝讛?
讜谞专讗讛 诇讬 讘住"讚 注诇 驻讬 诪讛 砖讗诪专讜 诇注讬诇 (讻转讜讘讜转 住讘:) 专讘讬 讗注住拽 诇讘专讬讛 讘讬 专讘讬 讞讬讬讗 讻讬 诪讟讜 诇诪讻转讘 讻转讜讘讛 谞讞 谞驻砖讗 讚专讘讬转讗 讗诪专 专讘讬 讚诇诪讗 讞住 讜砖诇讜诐 驻住讜诇讗 讗讬讻讗 砖诇讗 讛讬讜 诪讛讜讙谞讬诐 诇讝讜讜讙 讗讞讚 讬转讘讜 讜注讬讬谞讜 讜讻讜' 注讬讬谉 砖诐.
谞诪爪讗 讻讬讜谉 砖讬砖 讗讞讚 诪谉 讛爪讚讚讬谉 讗讬谞讜 讛讙讜谉 诪爪讚 讛讬讞讜住 诇讗 讬转拽讬讬诐 讛讝讜讜讙 讗诇讗 讬诪讜转 讗讞讚 诪讛诐 讘专 诪讬谞谉 讜讻讗谉 讘讗 诇讜诪专 讛址讻旨职砖讈值专执讬谉 砖讈侄讘旨职讘指讘侄诇 讗侄专侄抓 讬执砖讉职专指讗值诇 拽讜止诇址讟职转旨指谉 讻诇讜诪专 讬转拽讬讬诐 砖诐 讛讝讜讜讙 砖诇讛诐 砖诪讝讜讜讙讬谉 讘讘谞讜转 讗专抓 讬砖专讗诇 讜诇讗 转拽讬讗 讛讗专抓 讗讜转诐 诇讛驻拽讚 讗讞讚 诪讛诐 讞住 讜砖诇讜诐.



讜职拽指专讜旨 诇值讬讛旨: '拽址专职谞指讗 讚旨职砖讈值讬讝址讘职转旨指讗'. 驻讬专讜砖 拽专谉 讛谞讬爪讜诇转 讻讬 讛讬讗 讘拽专谉 讝讜讬转 砖诇 讗专抓 讬砖专讗诇 讚讗讬转讗 讘讙诪专讗 讚讘转专讗 (讘讘讗 讘转专讗 讻讛:) 讗诪专 诇讜 专讘讬 讞谞讬谞讗 诇专讘 讗砖讬 讻讙讜谉 讗转讜谉 讚讬转讘讬转讜 讘爪驻讜谞讛 讚讗专抓 讬砖专讗诇 讗讚专讬诪讜 讗讚专讜诪讬 讜诪谞讗 诇讬讛 讚讘讘诇 诇爪驻讜谞讛 讚讗专抓 讬砖专讗诇 拽讬讬诪讗 讚讻转讬讘 诪执爪指旨驻讜止谉 转执旨驻指旨转址讞 讛指专指注指讛 注址诇 讻指旨诇 讬止砖职讈讘值讬 讛指讗指专侄抓 (讬专诪讬讛 讗, 讬讚) 注讬讬谉 砖诐. 谞诪爪讗 讘讘诇 注讜诪讚转 讻谞讙讚 讬专讜砖诇诐 讘拽专谉 讝讜讬转 讜诇讻谉 谞拽专讗转 拽专谉 讝讜讬转 诇讙讘讬 讬专讜砖诇讬诐 讜诇讛讻讬 拽专讜 诇讬讛 诇讗讜转讜 砖讘讘讘诇 '拽址专职谞指讗 讚旨职砖讈值讬讝址讘职转旨指讗' 讻诇讜诪专 拽专谉 讛谞讬爪讜诇转.



(讬讞讝拽讗诇 讻讜, 讻) "讜职谞指转址转旨执讬 爪职讘执讬 讘旨职讗侄专侄抓 讞址讬旨执讬诐", 讗侄专侄抓 砖讈侄爪旨执讘职讬讜止谞执讬 讘旨指讛旨, 诪值转侄讬讛指 讞址讬旨执讬诐. 谞专讗讛 诇讬 讘住"讚 爪旨执讘职讬讜止谞执讬 专讜爪讛 诇讜诪专 专爪讜谞讬 讻诪讜 讜旨专职爪讜止谞讜止 转职旨诪执讬诪值讬 讚指专侄讱职 (诪砖诇讬 讬讗, 讻) 砖转专讙诐 讘讬专讜砖诇诪讬 讜爪讘讬 讘讗讬诇讬谉 讚转诪讬诪讬谉 讘讗讜专讞转讛讜谉, 讜讻谉 驻讬专砖 讛注专讜讱 诪讗诪专 诇爪讘讬讜谞诐 谞讘专讗讜 讘讙诪专讗 讚讞讜诇讬谉 (讞讜诇讬谉 住.) 砖讛讜讗 专讜爪讛 诇讜诪专 诇专爪讜谞诐.
讗讬 谞诪讬 爪旨执讘职讬讜止谞执讬 专讜爪讛 诇讜诪专 讗讙讜讚转讬 讻诪讜 讜职讙址诐 砖止讈诇 转指旨砖止讈诇旨讜旨 诇指讛旨 诪执谉 讛址爪职旨讘指转执讬诐 (专讜转 讘, 讟讝) 讜讬讚讜注 讚讛转讜专讛 谞拽专讗转 '讗讜专讬讬谉 转诇讬转讗讬' 讜诇讻讱 谞拽专讗转 讗讙讜讚讛 讚讗讬谉 讗讙讜讚讛 驻讞讜转讛 诪砖诇砖 (住讜讻讛 讬讙.) 讜注诇讬讛 谞讗诪专 讜址讗植讙只讚指旨转讜止 注址诇 讗侄专侄抓 讬职住指讚指讛旨 (注诪讜住 讟, 讜).



讗址祝 注址诇 驻旨执讬 砖讈侄讞指讻指诐 讙旨指讚讜止诇 讗址转旨指讛, 讗值讬谞讜止 讚旨讜止诪侄讛 诇讜止诪值讚 诪值注址爪职诪讜止, 诇职诇讜止诪值讚 诪值专址讘旨讜止. 讬砖 诇讛拽砖讜转 讜讛诇讗 讗诪专讬谞谉 诇注讬诇 (讚祝 注讛.) 讗诪专 专讘讗 讞讚 诪讬谞谉 讻讚 住诇讬拽 诇讛转诐 注讚讬祝 讻转专讬 诪谞讬讬讛讜 讜讗诐 讻谉 讛讬讛 诇讛诐 诇讜诪专 讚讘专 砖转注诇讛 讜转讛讬讛 讻转专讬 诪谞讬讬讛讜?
讜谞专讗讛 诇讬 讛讗 讚注讚讬祝 讻转专讬 诪谞讬讬讛讜 讛讬讬谞讜 讘诇讬诪讜讚 讛注讬讜谉 讜讛住讘专讛 讗讘诇 讘诇讬诪讜讚 讛讙专住讗 讘谞讬 讗专抓 讬砖专讗诇 讬讚注讬 讟驻讬 砖讘拽讬讗讬诐 讘砖诪讜注讜转 讜讛诇讻讜转 讘诇讬 砖讬讘讜砖! 讜注诇 讝讛 讛诇讬诪讜讚 讛讘讟讬讞讜 讗讜转讜 砖讬注诇讛 讜讬诇诪讜讚 诪谉 专讘讬 讬讜讞谞谉 砖讛讬讛 讝拽谉 讙讚讜诇 讜诇诪讚 诪谉 讛转谞讗讬诐 砖讝讻讛 诇诇诪讜讚 转讜专讛 诪专讘讬谞讜 讛拽讚讜砖 讜讗驻讬诇讜 诪谉 专砖讘"讬 注"讛 讛讬讛 砖讜诪注 砖诪讜注讜转 讚讛讗专讬讱 讬诪讬诐 讛专讘讛.



讜职讗执诐 讗值讬谉 讗址转旨指讛 注讜止诇侄讛, 讛执讝旨指讛值专 讘旨执砖讈职诇止砖讈指讛 讚旨职讘指专执讬诐. 谞专讗讛 诇讬 讘住"讚 讻讜谞转讜 诇讜诪专 讗诐 转注诇讛 诇讗专抓 讬砖专讗诇 讗讬谉 讗转讛 爪专讬讱 诇讛讝讛专 讘砖诇砖讛 讚讘专讬诐 讗诇讜 讻讬 讛诐 谞讜讙注讬诐 诇讙讜祝 讛讗专抓 讜讝讻讜转 讗专抓 讬砖专讗诇 讬讙谉 注诇讬讱 砖诇讗 转讛讬讛 谞讝讜拽 讘砖诇砖讛 讗诇讛.
讜讘讝讛 讬讜讘谉 (诪砖诇讬 诇, 讻讟) 砖职讈诇止砖指讈讛 讛值诪指旨讛 诪值讬讟执讬讘值讬 爪指注址讚 讛诐 砖诇砖讛 讛谞讝讻专 讚讛爪讜注讚 讘讗专抓 讬砖专讗诇 诇讗 讬讛讬讛 谞讝讜拽 讘讛诐 讜讗诇讜 讛诐 砖讬讬讻讬诐 诇讙讜祝 讜职讗址专职讘指旨注指讛 讛诐 讗专讘注 讗诪讜转 诪值讬讟执讘值讬 诇指讻侄转 讘讗专抓 讜讗诇讜 讛诐 讟讜讘转 讛谞驻砖 讚讛诪讛诇讱 讗专讘注 讗诪讜转 讘讗专抓 讬砖专讗诇 诪讜讘讟讞 诇讜 砖讛讜讗 讘谉 注讜诇诐 讛讘讗.



讜职讗址诇 转旨址专职讘旨侄讛 讘旨址注植诪执讬讚指讛. 谞专讗讛 讚专讻诐 讛讬讛 讙诐 讘讝诪谉 讛讗诪讜专讗讬诐 讬砖 讞讻诪讬诐 砖诇讜诪讚讬诐 诪注讜诪讚 讜讝讻讜专 讗讜转讜 爪讚讬拽 诇讟讜讘 讛讜讗 讛讙讗讜谉 讞讬讚"讗 讝"诇 砖讛讬讛 诇讜诪讚 讛讗讚专讜转 讘诇讬诇 讛讜砖注谞讛 专讘讛 讜诇讬诇 砖讘讜注讜转 诪注讜诪讚 讜砖讗专 诇讬诪讜讚讬诐 讘讗讜转讛 诇讬诇讛 讙诐 讘讬诪讬 讝拽谞讜转讜 讝爪"诇.
讜注谞讬谉 讛砖诇讜砖 砖讬砖诇砖 砖注讜转 讛讬讜诐 讘讻讱 讜讛讛讬诇讜讱 讚专讻诐 讛讬讛 诇讛转讛诇讱 讞讜抓 诇注讬专 讘讞讘讜专讛 讘注住拽 讛转讜专讛 讜诇砖讗讜讘 讗讜讬专 爪讞 讜讝讱 讜讞驻砖讬 讜讻讜谞转诐 诇讘专专 谞讬爪讜爪讬 拽讚讜砖讛 讻诪讜 砖讗诪专讜 讛诪拽讜讘诇讬诐 讘诪讗诪专 砖拽诇讬 讜讗讝诇讬 (讘专讻讜转 讬讞.).
讜注讚讬讬谉 讬砖 诇讛拽砖讜转 诪谞讬讬谞讗 诇诪讛 诇讬? 讜谞专讗讛 注诇 驻讬 诪讛 砖讗诪专讜 讘讙诪专讗 讚谞讚专讬诐 (谞讚专讬诐 讻讘.) 讜职谞指转址谉 讛殖' 诇职讱指 砖指讈诐 诇值讘 专址讙指旨讝 讜职讻执诇职讬讜止谉 注值讬谞址讬执诐 讜职讚址讗植讘讜止谉 谞指驻侄砖讈 (讚讘专讬诐 讻讞, 住讛) 讗讬讝讛讜 讚讘专 砖诪讻诇讛 注讬谞讬诐 讜诪讚讗讬讘 讗转 讛谞驻砖? 讛讜讬 讗讜诪专 讗诇讜 转讞转讜谞讬讜转! 讜讗讬转讗 注讜讚 砖诐 讗诪专 专讘讬 讬讜讞谞谉 讛讗讬 拽专讗 讚诇讘 专讙讝 讘讘讘诇 讻转讬讘 讜诇讗 讘讗专抓 讬砖专讗诇.
讜诇讛讻讬 讗爪讟专讬讻讜 诇诪谞讬讬谞讗 诇专诪讜讝 讚讗诇讜 讛砖诇砖讛 砖讬讬讻讬 讗讛讚讚讬 讜讛诐 注讬拽专 讗讝讛专转诐 注诇 讛讬砖讬讘讛 讻讬 讚专讻讜 砖诇 讛专讘 专讗砖 讬砖讬讘讛 诇讬砖讘 讻诇 讛讬讜诐 讻讚讬 诇诇诪讚 转讜专讛 讜讛讝讛讬专讜 注诇 讛讬砖讬讘讛 砖讙讜专诪转 转讞转讜谞讬讜转 砖讛诐 诪讻诇讬诐 讛注讬谞讬诐 讜诪讻讗讬讘讬诐 讛诇讘 砖砖诐 讛讜讗 讛谞驻砖 讜讗祝 注诇 驻讬 砖讗转讛 谞讝讛专 讘讚讘专 讝讛 讛诪讝讬拽 讗转 讛注讬谞讬诐 讜讗转 讛诇讘 爪专讬讱 讗转讛 诇讬讝讛专 讘讚讘专讬诐 讗讞专讬诐 讛诪讝讬拽讬谉 讻讗谉 讜讛诐 专讘讜讬 讛讛讬诇讜讱 讛诪讝讬拽 诇注讬谞讬诐 讜专讘讜讬 讛注诪讬讚讛 讛拽砖讛 诇诇讘. 讜注讬讬谉 讬砖专砖 讬注拽讘 诪讛 砖讗诪专 讘砖诐 诪讛专诪"讙 讝"诇 讘讝讛 注讬讬谉 砖诐.



讗指诪址专 讗址讘旨址讬旨值讬: 诪职讞执诇旨讜止转 谞址注植砖讉讜止转 诇指讛侄诐 讘旨址拽旨址专职拽址注. 驻讬专砖 专砖"讬 讝"诇 注讜诪讚讬谉 注诇 专讙诇讬讛诐 讜讛讜诇讻讬谉 讘诪讞讬诇讜转 注讚 讗专抓 讬砖专讗诇 讜砖诐 诪讘爪讘爪讬谉 讜讬讜爪讗讬谉 注讚 讻讗谉. 讜谞专讗讛 砖讚讘专 讝讛 谞注砖讛 诇爪讚讬拽讬诐 讙诪讜专讬诐 讚讜拽讗 讗讘诇 砖讗专 注诪讗 讬转讙诇讙诇讜 讛注爪诪讜转 注讚 讗专抓 讬砖专讗诇 讜讞讬讬诐 砖诐. 讜讗讜诪专讬诐 讘砖诐 讛讙讗讜谉 诪讛专"诐 [诪讜专讬谞讜 讛专讘 专讘讬 诪砖讛] 住讜驻专 讝"诇 讚诇讻讱 转讬拽谞讜 讘讘专讻转 讗讛讘转 注讜诇诐 '讜职讛讜止诇执讬讻值谞讜旨 拽讜止诪职诪执讬旨讜旨转 诇职讗址专职爪值谞讜旨' 诇讗驻讜拽讬 砖诇讗 讬讛讬讛 诇讛诐 讙诇讙讜诇 注爪诪讜转 讗诇讗 讬注诪讚讜 注诇 专讙诇讬讛诐 讘拽讜诪讛 讝拽讜驻讛 讜讛讜诇讻讬诐 讚专讱 讛诪讞讬诇讜转 注讚 讗专抓 讬砖专讗诇 注讚 讻讗谉 讚讘专讬讜.
讜谞专讗讛 讝讛 讛讟注诐 讗砖专 拽讜讘专讬谉 驻讛 注讬专讬谞讜 讘讗讙讚讗讚 讬注"讗 专讗砖讜 诇诪讝专讞 讜驻谞讬讜 诇诪注专讘 诇讛讜专讜转 讞讜讝拽 讛讗诪讜谞讛 讘转讞讬讬转 讛诪转讬诐 讻讬 讘讞讜抓 诇讗专抓 讛讜诇讻讬诐 讘转讞讬讬转 讛诪转讬诐 讚专讱 讛诪讞讬诇讜转 注讚 讗专抓 讬砖专讗诇 讜砖诐 诪讘爪讘爪讬谉 讜注讜诇讬谉 讜诇讻谉 驻谞讬讜 讻谞讙讚 讛诪注专讘 砖讛讜讗 讻谞讙讚 讗专抓 讬砖专讗诇 砖讛讜讗 爪讜驻讛 讜诪讘讬讟 讛爪讚 砖驻讜谞讛 讗诇讬讜 诇诇讻转 讘讜.
讗讘诇 讘讗专抓 讬砖专讗诇 注爪诪讛 谞专讗讛 讚讗讬谉 拽驻讬讚讛 讘讝讛 讜诇讛讻讬 转谞谉 讘驻专拽 讜讗"讜 (诪砖谞讛 讘讘讗 讘转专讗 讜, 讞) 讚讘转专讗 讛诪讜讻专 诪拽讜诐 诇讞讘讬专讜 诇注砖讜转 诇讜 拽讘专 讜讻讜 讜驻讜转讞 诇转讜讻讛 砖诪讜谞讛 讻讜讻讬谉 砖诇砖 诪讻讗谉 讜砖诇砖 诪讻讗谉 讜砖谞讬诐 诪讻谞讙讚谉, 讻讬 转谞讗 讬专讜砖诇诪讗讛 讛讜讗 讜讘讗专抓 讬砖专讗诇 拽讗讬 讜讚讜"拽.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注"讬 讙诇讙讜诇. 注讬讬谉 住讜讟讛 讛 注"讗 转讜住' 讚"讛 讻诇 讗讚诐:





驻谞讬 讬讛讜砖注

讙诪专讗 讚讗诪专 专讘 讬讛讜讚讛 讻诇 讛注讜诇讛 诪讘讘诇 诇讗"讬 注讜讘专 讘注砖讛 砖谞讗诪专 讘讘诇讛 讬讜讘讗讜 讜砖诪讛 讬讛讬讜 注讚 讬讜诐 驻拽讚讬 讗讜转诐 讻讜' 讜专' 讝讬专讗 讛讛讜讗 讘讻诇讬 砖专转 讛讜讗 讚讻转讬讘 讜专' 讬讛讜讚讗 讻转讬讘 拽专讗 讗讞专讬谞讗 讛砖讘注转讬 讗转讻诐 讻讜'. 讜诇讻讗讜专讛 讬砖 诇转诪讜讛 讚讛讗 专"讬 讙讜驻讗 诇讗 诪讬讬转讬 拽专讗 讚讛砖讘注转讬 讗转讻诐 讗诇讗 拽专讗 讚讘讘诇讛 讬讜讘讗讜 讜注讜讚 讗讬 诪拽专讗 讚讛砖讘注转讬 讗转讻诐 诪讗讬 砖谞讗 讘讘诇 诪砖讗专 讚' 诪诇讻讬讜转 砖讙诇讜 讬砖专讗诇 诇砖诐 讜讘讻讜诇讛 住讜讙讬讬讗 诪砖诪注 讚讚讜拽讗 诪讘讘诇 诇讗"讬 讗讬讻讗 讗讬住讜专讗 诪砖讗"讻 诪砖讗专 诪拽讜诪讜转 砖讙诇讜 讬砖专讗诇 诇讬讻讗 诇诪"讚 砖讗住讜专讬谉 诇注诇讜转 诇讗"讬. 转讜 拽砖讬讗 诇讬 诪讛 砖讛拽砖讜 讘转讜住驻讜转 讚讗祝 诇诪讗讬 讚住"讚 诪注讬拽专讗 诇诪讬诇祝 诪拽专讗 讚讘讘诇讛 讬讜讘讗讜 讛讗 讘讙诇讜转 专讗砖讜谉 讻转讬讘 讜诪讛 砖转讬专爪讜 讘转讜住驻讜转 讚讬"诇 讚讘讙诇讜转 砖谞讬 谞诪讬 拽驻讬讚 拽专讗 拽砖讬讗 讬讜转专 讗"讻 诪讗讬 注谞讬谉 讘讘诇 诇讙诇讜转 砖谞讬 讚诇讗 讗砖讻讞谉 砖讙诇讜 砖谞讬转 诇讘讘诇 讗诇讗 诇砖讗专 讗专爪讜转 讜讛谞诇注"讚 诇讬讬砖讘 讞讚讗 诪讙讜 讞讚讗 讚讜讚讗讬 讘诇讗"讛 驻砖讬讟讗 诇讬讛 诇专"讬 讚注讬拽专 讙诇讜转 讬砖专讗诇 讛讬讛 诇讘讘诇 讻讚讗讬转讗 讘驻住讞讬诐 讘专讬砖 驻' 讛讗砖讛 讜诇讻诇 讛讟注诪讬诐 讚讛转诐 诪砖诪注 讚注讬拽专 讙诇讜转 讬砖专讗诇 讛讬讛 诇讘讘诇 讜诪砖诐 注转讬讚讬谉 诇讬讙讗诇 讘讬诪讜转 讛诪砖讬讞 讜讻讚讗诪专讬' 谞诪讬 讛转诐 讬讜讚注 讛拽讘"讛 砖讗讬谉 讬砖专讗诇 讬讻讜诇讬谉 诇拽讘诇 讙讝讬专转 专讜诪讬讬诐 注诪讚 讜讛讙诇讛 讗讜转诐 诇讘讘诇 讜诇讻讗讜专讛 讬砖 诇转诪讜讛 讚讛讗 讜讚讗讬 讘讙诇讜转 砖谞讬 讛讜讙诇讜 诇专讜诪讬 讜诇砖讗专 讗讜诪讜转 讗注"讻 讚专讜讘 讬砖专讗诇 谞砖讗专讜 讘讘讘诇 砖诇讗 注诇讜 讻"讗 诪转讬 诪注讟 讗专讘注讛 专讬讘讜讗 讜讻讚讗讬转讗 谞诪讬 诇讛讚讬讗 讘驻"拽 讚诪讙讬诇讛 砖讗诪专 讛拽讘"讛 拽讜讘诇 讗谞讬 注诇 讻讜专砖 讗谞讬 讗诪专转讬 讬拽讘抓 讙诇讜转讬 讜讛讜讗 讗诪专 诪讬 讘讻诐 诪讻诇 注诪讜 讻讜' 讜驻讬专砖 砖诐 讛专砖讘"讗 讝"诇 讛讜讘讗 讘住' 注讬谉 讬注拽讘 砖讛讜讗 讚专讱 诪砖诇 讚讘讗诪转 讻讜讜谞转 讛拽讘"讛 讛讬讛 砖讬讙讗诇讜 讻讜诇诐 注"讬 诪诇讱 讛诪砖讬讞 讻砖讬讛讬讛 讛讝诪谉 讜讛讱 讙讗讜诇讛 讚讻讜专砖 诇讗 讛讬讜 讙讗讜诇讛 讻诇诇 讻"讗 讗讜转谉 砖注诇讜 讘专砖讬讜谉 讜注讚讬讬谉 讛讬讜 讻驻讜驻讬诐 讙"讻 讜诪转讜讱 讻讱 讬砖 诇讬 诇诇诪讚 讝讻讜转 注诇 讗讜转谉 砖诇讗 注诇讜 注诐 注讝专讗 砖注讚讬讬谉 诇讗 讛讙讬注 讛讝诪谉 讜讛讗 讚讗诪专 专"诇 讘驻"拽 讚讬讜诪讗 讗"诇 拽讗 住谞讬谞讗 诇讻讜 砖诇讗 注诇讬转诐 讻讜诇讻诐 讘讬诪讬 注讝专讗 诇讗讜 诪讬诪专讗 驻住讬拽讗 讛讬讗 讜讗讙讚讜转 讞诇讜拽讜转 讛谉 讜讗讬谉 诇讛讗专讬讱 谞讞讝讜专 诇注谞讬谞谞讜 讚诇驻"讝 注讬拽专 拽专讗 讚讛砖讘注转讬 讗转讻诐 讗讙诇讜转 讘讘诇 拽讗讬 砖讛诐 专讜讘 讛讙讜诇讛 砖讛讜讙诇讜 注"驻 讛讚讬讘讜专 讚讜拽讗 诇讘讘诇 讜驻拽讬讚讛 讚讻讜专砖 诇讗 讛讜讬 讙讗讜诇讛 讻诇诇 讗诇讗 驻拽讬讚讛 讘注诇诪讗 诇驻讬 砖注讛 讜讛讬讬谞讜 讚讻转讬讘 讗诐 转注讬专讜 讗转 讛讗讛讘讛 注讚 砖转讞驻抓 诪砖诪注 讘砖注讛 砖讬讛讬讛 注转 讜讞驻抓 诇讻诇 诪讗转 讛诪拽讜诐 讗诇讗 诇驻讬 砖讻诇 讝讛 讗讬谞讜 诪讜讻专讞 讻"讻 诇讻讱 诪讬讬转讬 专' 讬讛讜讚讗 专讗讬讛 诪拽专讗 讚讘讘诇讛 讬讜讘讗讜 讜砖诪讛 讬讛讬讜 注讚 讬讜诐 驻拽讚讬 讗讜转诐 讜讘讗诪转 讗注"讙 讚讗讻诇讬 砖专转 拽讗讬 讗讚专讘讗 讛讜讬 专讗讬讛 讬讜转专 讚讛讗 讞讝讬谞谉 讚讗讜转谉 讻诇讬 砖专转 砖讛讬讜 讘讘讘诇 诇讗 讞讝专讜 诇讛诐 诇讗"讬 讻砖注诇讜 讘讬诪讬 讻讜专砖 讜讝讛 讬讚讜注 讜诪驻讜专住诐 讗注"讻 讚讛讗 讚讻转讬讘 讘讬讜诐 驻拽讚讬 讗讜转诐 讜讛注诇讬转讬诐 讜讛砖讬讘讜转讬诐 讗诇 讛诪拽讜诐 讛讝讛 诇讗 讗讬讬专讬 讻诇诇 讘驻拽讬讚讛 讚讬诪讬 讻讜专砖 讚讗祝 驻拽讬讚讛 讙诪讜专讛 诇讗 诪讬拽专讬 讜讻讚驻专讬砖讬转 讜讗"讻 诇驻"讝 讜讚讗讬 讚拽专讗 讚讛砖讘注转讬 讗转讻诐 讗讬讬专讬 谞诪讬 讘讝诪谉 讛讝讛 讚诇讗 拽专讬谞谉 注讚 砖转讞驻抓 讗诇讗 讻砖讬讛讬讛 驻拽讬讚讛 讙诪讜专讛 诇注转讬讚 砖讗讝 讬砖讜讘讜 讛讻诇讬 砖专转 诪讘讘诇 讜讬砖专讗诇 讬砖讜讘讜 诇讗讚诪转谉 讻谉 谞"诇 谞讻讜谉:


砖诐 诪讬讘注讬 诇讬讛 诇讻讚专' 诇讜讬 讚讗诪专 砖砖 砖讘讜注讜转 讛诇诇讜 诇诪讛 讻讜' 诇讻讗讜专讛 讻讜诇讛讜 砖讘讜注讜转 讚拽讞砖讬讘 讛讻讗 砖讬讬讱 讘讛讜 诇讬砖谞讗 讚讗诐 转注讬专讜 讜讗诐 转注讜专专讜 讗转 讛讗讛讘讛 讚诪讛 砖讛砖讘讬注 讛拽讘"讛 讗转 讛讗讜诪讜转 砖诇讗 讬砖转注讘讚讜 讘讬砖专讗诇 讬讜转专 诪讚讗讬 谞诪讬 砖讬讬讱 讘讛讗 砖讗诐 讬砖转注讘讚讜 讘讛诐 讬讜转专 诪讚讗讬 讬讙专诪讜 砖讛拽讘"讛 讬诪讛专 诇讛讘讬讗 讛讙讗讜诇讛 拽讜讚诐 讝诪谞讜 讻讚讗砖讻讞谉 讘讙诇讜转 诪爪专讬诐 讗诇讗 讚讘讛讱 砖诇讗 讬讙诇讜 讛住讜讚 诇讗"讛 讘讝诪谉 讞讜专讘谉 讛讘讬转 诇讗 讬讚注转讬 诪讗讬 注谞讬谞讜 诇讗诐 转注讬专讜 讜讗诐 转注讜专专讜 讗转 讛讗讛讘讛 诇驻讬 诪讛 砖驻讬专砖 专砖"讬 讚讗讬讬专讬 讘住讜讚 讛注讬讘讜专 诪讬讛讜 诇诇砖讜谉 砖谞讬 砖诇 专砖"讬 讚讗讬讬专讬 讘住讜讚 讟注诪讬 讛转讜专讛 讗驻砖专 讚讗转讬 砖驻讬专 砖讗诐 讬讙诇讜 诇讗讜诪讜转 讟注诪讬 讛诪爪讜转 讜住转专讬 转讜专讛 讬注讬专讜 讗转 讛讗讛讘讛 砖讬讚注讜 讻诇 讛讙讜讬诐 砖讗讛讘讛 讙诪讜专讛 讜讞讬讘讛 讬转讬专讛 讬砖 讘讬谉 讬砖专讗诇 诇诪拽讜诐 砖谞转谉 诇讛诐 讛转讜专讛 诇爪专祝 讗讜转诐 讻讚讻转讬讘 讗诪专转 讛' 爪专讜驻讛 讜讘讛转讜讜讚注 诇讛诐 讟注诪讬 住转专讬 转讜专讛 讬转讘专专 诇讛诐 砖诇讬诪讜转 讛注谞讬谉 讜诇讗 讬砖转注讘讚讜 注讜讚 讘讬砖专讗诇 讜诇讻讱 讛砖讘讬注诐 讛拽讘"讛 砖诇讗 讬注讬专讜 注讚 砖转讞驻抓 砖讬讙讬注 讝诪谉 讛讙讗讜诇讛 讜谞讙诇讛 讻讘讜讚 讛' 讗诇 讻诇 讘砖专 讜讗讝 讬讛驻讜讱 诇讻诇 讛注诪讬诐 砖驻讛 讘专讜专讛 诇拽专讗 讻讜诇诐 讘砖诐 讛诪讬讜讞讚 讻谉 谞"诇:


砖诐 讗诪专 专"讗 讻诇 讛讚专 讘讗"讬 砖专讜讬 讘诇讗 注讜谉 讻讜' 谞专讗讛 讚讛讬讬谞讜 讚讜讜拽讗 讘诪讬 砖讚专 讘讛 诇砖诐 诪爪讜转 讬砖讬讘转 讗"讬 砖讛讬讗 诪拽讜诐 拽讚讜砖讛 讜讻讚讬 砖转讙讬谉 注诇讬讜 讝讻讜转 讗"讬 砖诇讗 讬讘讗 诇讬讚讬 讞讟讗 讜讗讝 讗祝 讗诐 诇驻注诪讬诐 讞讟讗 讘讗 诇讬讚讜 讗讜 讗驻讬诇讜 注讜谉 砖讛讜讗 诪讝讬讚 注"讬 砖转拽祝 注诇讬讜 讬爪专讜 诪"诪 诪住转诪讗 讙讜专诐 诇讜 讝讻讜转 讬砖讬讘转 讗"讬 砖诇讗 诇谉 讜注讘讬专讛 讘讬讚讜 讚诇讗讞专 砖讞讟讗 讜诪爪讗 注爪诪讜 注讜诪讚 讘诪拽讜诐 拽讚讜砖 讜讚讗讬 转讜讛讛 注诇 讛专讗砖讜谞讜转 讜砖讘 讜专驻讗 诇讜 诪讛 砖讗讬谉 讻谉 诪讬 砖讚专 砖诐 讚专讱 诪拽专讛 讗讜 诪驻谞讬 砖讛讜讗 诪拽讜诐 诪讜诇讚转讜 讗讜 诪驻谞讬 砖讘讞 驻讬专讜转讬讛 讜讻讬讜爪讗 讘讜 讜诪讻诇 砖讻谉 讘诪讬 砖讛讜讗 诪讘注讟 讘讛 讜诪讝诇讝诇 讘拽讚讜砖转 讛讗专抓 诇讬诇讱 讗讞专 讬爪专讜 讛专注 诇讗 讚讘专讛 转讜专讛 讘诪转讬诐 讗讚专讘讛 注诇讬讜 谞讗诪专 讜转讘讜讗讜 讜转讟诪讗讜 讗转 讗专爪讬 讜谞讞诇转讬 砖诪转诐 诇转讜注讘讛 讜诪驻谞讬 讻讱 诪爪讬谞讜 讻砖讙讘专讜 注讜谞讜转 讗讘讜转讬谞讜 讙诇讬谞讜 诪讗专爪讬谞讜 讜砖诪诐 诪拽讜诐 诪拽讚砖讬谞讜 讜讗讬讛 讛讘讟讞转 讛注诐 讛讬讜砖讘 讘讛 谞砖讜讗 注讜谉 讗注"讻 讻讚驻专讬砖讬转 讜讘诇讗"讛 谞诪讬 诪住转讘专讗 讚讛讻讬 讛讜讗 砖讗祝 讗诐 谞讗诪专 讚讗"讬 诪讻驻专 诇讙诪专讬 讗驻"讛 诇讗 注讚讬祝 诪讬讜诐 讛讻驻讜专讬诐 砖诪讻驻专 讻驻专讛 讙诪讜专讛 讜讗驻"讛 诪讬 砖讗讜诪专 讗讞讟讗 讜讬讜讛"讻 诪讻驻专 讗讬谉 讬讜讛"讻 诪讻驻专 讛专讬 讚注"讻 讛讗 讚讗诪专讬' 讚讛讬讜砖讘 讘讗"讬 砖专讜讬 讘诇讗 注讜谉 讛讬讬谞讜 讚讗祝 砖注砖讛 讗讬讝讛 注讜谉 诪讘诇讬 砖诐 注诇 诇讘 拽讚讜砖转 讛讗专抓 讘砖注转 讬爪专讜 讘讻讛"讙 讝讻讜转 讗"讬 讙讜专诐 砖讬转讞专讟 诇注砖讬讬转 注讜谉 讻谞"诇:


砖诐 讗诪专 专"讬 讗诪专 砖诪讜讗诇 讻砖诐 砖讗住讜专 诇爪讗转 诪讗"讬 诇讘讘诇 讻讱 讗住讜专 诇爪讗转 诪讘讘诇 诇砖讗专 讗专爪讜转. 讜讛拽砖讛 诪讛专"讬 诪讟专讗谞讬 讚诪砖诪注 讚诪讘讘诇 诇讗"讬 诪讜转专 讜诇注讬诇 讗诪专 专"讬 讙讜驻讗 讗住讜专 诇爪讗转 诪讘讘诇 诇讗"讬 讜注讜讘专 讘注砖讛 讜谞讚讞拽 诇转专抓 讛讗 讚讬讚讬讛 讛讗 讚专讘讬' 讜诇注谞"讚 讗讬谉 爪讜专讱 诇驻专砖 讻谉 讗诇讗 讻讚驻专讬砖讬转 诇注讬诇 讚专"讬 讚诇注讬诇 诇讗 讗讬讬专讬 讗诇讗 讘讗讜转谉 讘谞讬 讙讜诇讛 砖谞砖讗专讜 诪讙诇讜转 讛专讗砖讜谉 讗讜 诪讘谞讬讛诐 讜讘谞讬 讘谞讬讛诐 讚砖讬讬讱 讘讛讜 讚专砖讗 讚讘讘诇讛 讬讜讘讗讜 诪砖讗"讻 诪讬 砖讛讜讙诇讛 讘砖谞讬转 诪讗"讬 诇砖讗专 讗专爪讜转 讜讘讗 诇讘讘诇 讚专讱 诪拽专讛 诇讗 砖讬讬讱 讘讬讛 讛讗讬 讗讬住讜专讗 讗诇讗 讚讗驻"讛 讗住讜专 诇讞讝讜专 诇砖讜讘 诇讗专爪讜 诇砖讗专 讗专爪讜转 诇拽讘讜注 砖诐 讜讛讬讬谞讜 诪讛讟注诐 砖讻转讘 专砖"讬 讝"诇 诪砖讜诐 砖讛讜讗 诪拽讜诐 转讜专讛 讜讛砖转讗 讗"砖 诇砖讜谉 讻砖诐 砖讗住讜专 讻谉 谞"诇 讜讛讬讬谞讜 谞诪讬 讚讗诪专 专"讬 诇拽诪谉 讻诇 讛讚专 讘讘讘诇 讻讗讬诇讜 讚专 讘讗"讬 讜诇注讬诇 讗诪专 讚注讚讬祝 讜诇诪讗讬 讚驻专讬砖讬转 讗"砖 讚诇砖讜谉 讛讚专 诪砖诪注 讚诇讗 讗讬讬专讬 讘诪讬 砖谞讜诇讚 砖诐 讗诇讗 砖讘讗 砖诐 诇讞讜讚 诪砖讜诐 诪爪讜讛 讻讚驻专讬砖讬转 讻谉 讘诇砖讜谉 讛讚专 讘讗"讬 讘住诪讜讱 讜讚讜"拽:


砖诐 讜谞砖讗转谞讬 诪诪爪专讬诐 讜拽讘专转谞讬 讘拽讘讜专转诐 讗诪专 拽专谞讗 讚讘专讬诐 讘讙讜 讻讜' 讻讬讜爪讗 讘讜 讜讬砖讘注 讬讜住祝 讗诪专 专讘 讞谞讬谞讗 讚讘专讬诐 讘讙讜 讻讜'. 谞专讗讛 诪讝讛 讚专' 讞谞讬谞讗 诇讗 讗住讬拽 讗讚注转讬讛 讛讱 诪讬诪专讗 讚拽专谞讗 讜讗驻"讛 诇讗 讛讜讬 拽砖讬讗 诇讬讛 讘讬注拽讘 讙讜驻讗 诇诪讛 讛讟专讬讞 讗转 讘谞讬讜 诪砖讜诐 讚讻转讬讘 诇讛讚讬讗 讜砖讻讘转讬 注诐 讗讘讜转讬 讜讻转讬讘 谞诪讬 讘拽讘专讬 讗砖专 讻专讬转讬 诇讬 讜讛讬讬谞讜 讚讗祝 讘讞"诇 谞讜讞 诇讗讚诐 诇拽讘专 讘拽讘专讜转 讗讘讜转讬讜 讻"砖 讘讗讘讜转 砖谞拽讘专讜 讘诪注专转 讛诪讻驻诇讛 诪砖讗"讻 讘讬讜住祝 讚诇讗 讗诪专 砖讬拽讘专讜讛讜 讘拽讘专讜转 讗讘讜转讬讜 讜讘讗诪转 谞拽讘专 讘砖讻诐 诪砖"讛 拽砖讬讗 诇讬讛 砖驻讬专 诇诪讛 讛讟专讬讞 讗注"讻 诪砖讜诐 讙讬诇讙讜诇 诪讞讬诇讜转 讜拽专谞讗 讚拽砖讬讗 诇讬讛 讻讛"讙 谞诪讬 讘讬注拽讘 讙讜驻讗 讜诇讗 谞讬讞讗 诇讬讛 讘讟注诪讗 讚拽讘专讜转 讗讘讜转讬讜 讚讗讻转讬 拽砖讬讗 诇讬讛 砖驻讬专 诇诪讛 讛讟专讬讞 讗转 讘谞讬讜 砖讬砖讗讜讛讜 诪讬讚 讜诇讗 讘住讜祝 讻砖讬诇讻讜 诇讗"讬 讻诪讜 砖注砖讛 讬讜住祝 讗注"讻 诪砖讜诐 讙诇讙讜诇 诪讞讬诇讜转 讜诪砖"讛 爪讬讜诐 砖讬砖讗讜讛讜 诪讬讚 讚爪讜驻讛 讛讬讛 讬注拽讘 砖诪讗 诪讙讬注 讝诪谉 转讞讬讬转 讛诪转讬诐 讘讬诪讬讜 讻讚讗讬转讗 诇讛讚讬讗 讘诪讚专砖 驻' 讜讬砖讘 讜讗注"讙 讚诪讞诪转 驻转专讜谉 讛讞诇讜诐 住讘讜专 讛讬讛 讻谉 诪"诪 讞讝讬谞谉 诪讬讛讗 讚砖讬讬讱 讝诪谉 转讞讬讬转 讛诪转讬诐 讘讬诪讬讜 讻谉 谞"诇 谞讻讜谉 讜讚讜"拽:





讛驻诇讗讛

讜专' 讬讛讜讚讛 讻转讬讘 拽专讗 讗讞专讬谞讗 讜讻讜'. 诇讻讗讜专讛 诪砖诪注 诪讚诪讬讬转讬 拽专讗 拽诪讗 讘讘诇讛 讬讘讗讜 讜砖诪讛 讬讛讬讜 讚讛讟注诐 讛讜讗 诪砖讜诐 诪注诇转 讘讘诇 砖讛讜讗 诪拽讜诐 转讜专讛 讜诪拽讜诐 讛砖专讗转 砖讻讬谞讛 讻讚讗讬转讗 讘住讜祝 诪讙讬诇讛 讘讘讬 讻谞讬砖转讗 讚砖祝 讜讬转讬讘 讜讻讜'. 讜讛讗 讚谞拽讟 讻诇 讛注讜诇讛 诪讘讘诇 诇讗"讬 诇专讘讜转讗 谞拽讟. 讜讻"砖 砖诇讗 诇爪讗转 诇砖讗专 讛讗专爪讜转 讜讻讚讗诪专 专讘 讬讛讜讚讛 讗诪专 砖诪讜讗诇 诇拽诪谉 讚讗住讜专 诇爪讗转 诪讘讘诇 诇砖讗专 讗专爪讜转 讜讗注"讙 讚讗诪专 诇拽诪谉 讚讗住讜专 诇爪讗转 诪讗"讬 诇讘讘诇 讛讬讬谞讜 讗讜转讜 讛谞讜诇讚 砖诐 讚讗讬谉 诇讜 诇讛谞讬讞 拽讚讜砖转 讛讗专抓 讗讘诇 讛谞讜诇讚 讘讘讘诇 讗讬谉 诇讛谞讬讞 拽讚讜砖转 讛转讜专讛 讜拽讚讜砖转 讛砖讻讬谞讛 砖砖讜专讛 砖诐 讜讘讝讛 讗"砖 讚讜讚讗讬 诇讗 驻诇讬讙 专讘 讬讛讜讚讛 讗住转诪讗 讚诪转谞讬转讬谉 讚拽转谞讬 讛讻诇 诪注诇讬谉 诇讗"讬 讜诪驻专砖 讚讛讬讬谞讜 诪砖讗专 讗专爪讜转 讞讜抓 诪讘讘诇 讜讻讚驻讬专砖"讬 讘专讬砖 讙讬讟讬谉 讛诪讘讬讗 讙讟 诪诪讚讬谞转 讛讬诐 讚讛讬讬谞讜 诇讘专 诪讘讘诇 讗注"讙 讚谞拽讟 诪诪讚讬谞转 讛讬诐 住转诪讗 讜讛讬讬谞讜 讚讬诇讬祝 诪拽专讗 讚讻转讬讘 讘讻诇讬 砖专转 讜砖诪讛 讬讛讬讜 讚诇讗 讛诇"诇 讗诇讗 讘讘诇讛 讬讜讘讗讜 讜讘讬讜诐 驻拽讚讬 讗讜转诐 讜讛注诇讬转讬诐 讜讛砖讬讘讜转讬诐 讗诇 讛诪拽讜诐 讛讝讛 讗诇诪讗 讚拽驻讬讚 拽专讗 砖讬讛讬讜 砖诐 讘讘讘诇 讚讜拽讗 讜诇讗 讘砖讗专 讗专爪讜转 讜讛讬讬谞讜 诇驻讬 砖讻讘讜讚 讛砖讻讬谞讛 讜讛转讜专讛 砖诐 讜诪讝讛 讬诇讬祝 讚诪讗讬 讚拽讗诪专 讛砖讘注转讬 讗转讻诐 讛讬讬谞讜 诪讟注诐 砖诇讗 诇讛谞讬讞 讛拽讚讜砖讛 砖砖讜专讛 讘讘讘诇 诪砖讗"讻 诪砖讗专 讗专爪讜转 讜诪"砖 诪讛专砖"讗 讘讞"讗 讚诇驻讬 讚讘专讬 专"讬 砖诪讛 讬讛讬讜 诇砖讜谉 爪讬讜讜讬 讛讜讗 讜诇讗 诇砖讜谉 谞讘讜讗讛 讚讛讗 讗讬讻讗 讻诪讛 讚住诇讬拽讜 讜讗讬 拽讗讬 讗讻诇讬 砖专转 注"讻 诇砖讜谉 谞讘讜讗讛 讛讜讗 讚讛讗 诇讗讜 讘讬讚讬诐 讛讜讬 讜爪"注 讚讗"讻 讙讘讬 讻诇讬 砖专转 拽砖讛 讚讛讗 诪爪讬谞讜 砖谞讬讟诇讜 诪讘讘诇 讜讛讜讘讗讜 诇砖讜砖谉 讻讚讗诪专 讘诪讙讬诇讛 讚讗驻讬拽 诪讗谞讬 诪拽讚砖讗 讜讗砖转诪砖 讘讛讜. 讜诪砖诪注转讜 诇砖讜谉 爪讬讜讜讬 讛讜讗 讜讛讬讬谞讜 砖讗驻讬诇讜 讗诐 讬讜转谉 诇讛诐 专砖讜转 诇讗 讬讜爪讬讗讜 讗讜转讜 诪讘讘诇:


砖诐 讘讙诪专讗 砖诇讗 讬讙诇讜 讗转 讛拽抓 讜讻讜' 注驻"讝 讬砖 诇驻专砖 诪讛 砖讗讬转讗 讘谞讚专讬诐 讚祝 驻"讗 讗专"讬 讗诪专 专讘 诪讗讬 讚讻转讬讘 诪讬 讛讗讬砖 讛讞讻诐 *) 讜讬讘谉 讗转 讝讗转 讜讗砖专 讚讘专 驻讬 讚' 讗诇讬讜 讜讬讙讬讚讛 注诇 诪讛 讗讘讬讚讛 讛讗专抓 谞爪转讛 讻诪讚讘专 诪讘诇讬 注讜讘专 讜讬讗诪专 讛' 注诇 注讝讘诐 讗转 转讜专转讬 讜诇讗 砖诪注讜 讘拽讜诇讬 讚讘专 讝讛 谞砖讗诇 诇讞讻诪讬诐 讜诇讗 驻专砖讜讛讜. 讜诇谞讘讬讗讬诐 讜诇讗 驻讬专砖讜讛讜 注讚 砖驻讬专砖讜 讛拽讘"讛 讜讻讜'. 讛讬讬谞讜 诇讗 砖诪注讜 讘拽讜诇讬 讜讛讬讬谞讜 诇讗 讛诇讻讜 讘讛 讗专"讬 讗诪专 专讘 砖诇讗 讘专讻讜 讘转讜专讛 转讞诇讛 讻讬 注谞讬谉 谞爪转讛 讻诪讚讘专 讛讜讗 讛驻拽专 讻诪讚讘专 讜讛讜讗 诪讛 砖讗诪专 讻讗谉 讗谞讬 诪转讬专 讗转 讘砖专讻诐 讜驻讬专砖"讬 诇砖讜谉 讛驻拽专 讜讛谞讛 讝讛 讘注讘讜专 砖注讘专讜 注诇 讛砖讘讜注讛. 讜讬讚讜注 砖诇讗 注讘专讜 讬砖专讗诇 砖诇讗 注诇讜 讘讞讬诪讛 讜诇讗 诪专讚讜 讘讗讜诪讜转 注"讻 砖讗诇讜 诇讞讻诪讬诐 讗诐 诇讗 讙诇讜 住讜讚讬 讛转讜专讛 诇讗讜诪讜转 讜诇讗 驻讬专砖讜讛讜 砖诇讗 注讘专讜 注诇 砖讘讜注转诐 讜砖讗诇讜 诇谞讘讬讗讬诐 讗诐 诇讗 讙诇讜 讗转 讛拽抓 讻驻讬专砖"讬 注诇 谞讘讬讗讬诐 砖讘讬谞讬讛诐 讜诇讗 驻专砖讜讛讜 砖诇讗 注讘专讜 注诇 砖讘讜注转诐 讜讙诇讛 讛拽讘"讛 砖注讘专讜 注诇 讛砖讘讜注讛 砖讛专讞讬拽讜 讗转 讛拽抓 讘注讜谉 讘讬讟讜诇 转讜专讛 讜讻讚讗讬转讗 讘驻' 讞诇拽 讻诇 讛注讜住拽 讘转讜专讛 诇砖诪讛 诪拽专讘 讗转 讛讙讗讜诇讛 砖谞讗诪专 讜讗砖讬诐 讚讘专讬 讜讙讜' 讜诇讗诪讜专 诇爪讬讜谉 注诪讬 讗转讛. 讜讬砖 诇驻专砖 诪讛 砖讗诪专 谞爪转讛 讻诪讚讘专 诪讘诇讬 注讜讘专 专"诇 诪讘诇讬 注讜讘专 注诇 砖讘讜注转诐 讜讛注谞讬谉 砖讗诪专 注讚 砖驻讬专砖讜 讛拽讘"讛 讘注爪诪讜 注诇 注讝讘诐 讗转 转讜专转讬 诪驻谞讬 砖讗诪专讜 讞讝"诇 转讞诇转 讚讬谞讜 砖诇 讗讚诐 注诇 讚讘专讬 转讜专讛 讜讛谞讛 诪爪讬谞讜 砖讗诪专讜 讞讝"诇 砖讛拽讘"讛 诪注讘讬专 专讗砖讜谉 专讗砖讜谉 砖讛讜讗 诪住转讬专 讗讜转讜 注"讻 讘讬讟讜诇 转讜专讛 诇讗 讬讚注讜 注讚 砖讛拽讘"讛 驻讬专砖讜讛讜 讻诪"砖 讜注讜谉 注爪诪讜 讗讬谞讜 谞诪讞拽 讜讻转讘谞讜 讘讞讬讚讜砖讬谞讜 诪驻谞讬 砖讛转讜专讛 诪转拽讬讬诪转 讘诪讞砖讘讛 讻诪"砖 讜讛讙讬转 讘讜 讬讜诪诐 讜诇讬诇讛 讜谞讗诪专 讜讘转讜专转讜 讬讛讙讛 讬讜诪诐 讜诇讬诇讛 注谞讬谉 讛讙讬讜谉 讛讜讗 诇砖讜谉 诪讞砖讘讛 讘诇讘 讻诪"砖 讜讛讙讜转 诇讘讬 转讘讜谞讜转 讜谞讗诪专 讜讛讙讬讜谉 诇讘讬 诇驻谞讬讜 讜讙讜' 讜诪讞砖讘讛 讗讬谞讜 讬讚讜注 讗诇讗 诇讛拽讘"讛 讘注爪诪讜 讬讜讚注 诪讞砖讘讜转 注"讻 讘专讞诪讬诐 诪注讘讬专讜 转讞诇讛 讜讛讜讗 讛专讞拽转 讛拽抓 诪讞诪转 讘讬讟讜诇 转讜专讛 讜讻诪"砖 讚驻讜专拽谞讗 讘转专讬讬转讗 讘讗讜专讬讬转讗 转诇讬谞谉 讜讬砖 诇驻专砖 诪"砖 诇讗 讛诇讻讜 讘讛 砖诇讗 讘专讻讜 讘转讜专讛 转讞诇讛 注"讚 诪"砖 讛专讗"砖 讘讘专讻讜转 讚祝 讬"讗 注"讘 砖诪讛 砖讗讬谉 诪讘专讻讬谉 讘讻诇 砖注讛 砖讬讜砖讘 诇诇诪讜讚 讘专讻转 讛转讜专讛 诪驻谞讬 砖讗驻讬诇讜 讻砖诪驻住讬拽 讜讛讜诇讱 诇注住拽讬讜 转诪讬讚 讚注转讜 注诇 诇诪讜讚讜 讜诪诪讛专 注住拽讬讜 注"砖 讜讝"砖 讻讬讜谉 砖诇讗 讛诇讻讜 讘讛 讻诪"砖 讘讻诇 讚专讻讱 讚注讛讜 诪诪讬诇讗 讛"诇 讛驻住拽 讜讗驻讬诇讜 讗诐 诇讜诪讚 讗讞"讻 讛讜讗 讘诇讗 讘专讻讛 转讞诇讛:


砖诐 讗"专 讗诇讬注讝专 讻诇 讛讚专 讘讗"讬 砖专讜讬 讘诇讗 注讜谉 讜讻讜'. 讬砖 诇驻专砖 注"驻 诪"砖 讘讚祝 注"讛 讘驻讬' 讛驻住讜拽 讚讘专讜 注诇 诇讘 讬专讜砖诇讬诐 讜讙讜' 讻讬 砖谞专爪讛 注讜谞讛 讚讛讜讗 拽讗讬 注诇 注讜谉 注讻讜讘讬谞讜 讘讞"诇 讜专讞拽谞讜 讗转 讛拽抓 讻诪"砖 讜诪驻谞讬 诪讛 讙专讬诐 诪注讜谞讬诐 诪驻谞讬 砖砖讛讜 诇讻谞讜住 转讞转 讻谞驻讬 讛砖讻讬谞讛 讗讘诇 讘讬专讜砖诇讬诐 诇讗 讬讛讬讛 讻谉 讜讗讚专讘讗 讛注讜谉 讬讛讬讛 谞讞砖讘 诇讝讻讬讜转 讻诪"砖 讙讚讜诇讛 转砖讜讘讛 砖讝讚讜谞讜转 谞讞砖讘讬诐 诇讝讻讬讜转 讜讝讛讜 讻讬 谞专爪讛 注讜讜谞讛 砖讬注诇讛 诇专爪讜谉 讜讻诪"砖 诇注讬诇 讘驻住讜拽 讜讛讬讜 讘讗专爪诐 诪砖谞讛 讬讬专砖讜. 讜讬砖 诇驻专砖 讘驻住讜拽 (转讛诇讬诐 住讬诪谉 驻"讛) 专爪讬转 讛' 讗专爪讱 砖讘转 砖讘讜转 讬注拽讘 谞砖讗转 注讜谉 注诪讱 讻住讬转 讜讙讜' 专"诇 砖讬专爪讛 讛' 讗专爪讜 讜讬拽讘诇 转砖讜讘讜转讬谞讜 注讚 砖讬砖讗 注讜谉 诇讙诪专讬 讜诇讗 讬讞砖讘 讗驻讬诇讜 讻砖讙讙讜转 讜讝讛讜 讻住讬转 讻诇 讞讟讗转诐 讻讗诇讜 诇讗 注讘专 讜诪诪讬诇讗 讛讜讗 讻讝讻讬讜转 讻诪驻讜专砖 讘讞讬讚讜砖讬谞讜 讘诪拽讜诐 讗讞专 讘诪讗诪专 讞讝"诇 讜讻诇 讛讬讜砖讘 讜诇讗 注讘专 谞讜转谞讬诐 诇讜 砖讻专 讻注讜砖讛 诪爪讜讛 讜讝"砖 讘诇 讬讗诪专 砖讻谉 讻驻讬专砖"讬 砖诇讗 讬讗诪专 讛讗讬砖 讛砖讜讻谉 讘讬专讜砖诇讬诐 讞诇讬转讬 爪专 诇讬 注诇 砖谞转注讻讘 讜砖讛讛 诇讻谞讜住 讻讬 讛注诐 讛讬讜砖讘 讘讛 谞砖讜讗 注讜谉 砖讛讬"转 谞讜砖讗 注讜讜谞讜 讜诪讛驻讻讜 诇讝讻讜转 讜讘讝讛 谞讻讜谉 讚住诪讬讱 讘转专 讛讛讬讗 讚诇注讬诇 砖诇讗 讬专讞拽讜 讛拽抓 讜专讘 讗砖讬 诪驻专砖 诇讬讛 讘住讜讘诇讬 讞诇讗讬诐 砖讛诪拽讘诇诐 讘讗讛讘讛 讛讜讗 谞拽专讗 砖讻谉 诇讛砖讬"转 讻诪"砖 讞讝"诇 讘驻"拽 讚砖讘转 砖讛砖讻讬谞讛 诇诪注诇讛 诪专讗砖讜转讬讜 砖诇 讞讜诇讛 讜讻诇 讛诪转讬砖讘 讚注转讜 讘讝讛 谞砖讜讗 注讜谉 砖诪诪专拽 注讜谞讜 讜谞讛驻讻讜 诇讝讻讜转 讜注讬讬谉 讘住诪讜讱:


砖诐 讗诪专 专讘 注谞谉 讻诇 讛拽讘讜专 讜讻讜'. 讻讘专 讻转讘 诪讛专砖"讗 讝"诇 注"讚 砖讗讞讝"诇 砖讛讗讚诐 诪诪拽讜诐 讻驻专转讜 谞讘专讗 讜讛讜讗 诪拽讜诐 讛诪讝讘讞. 讜讗谞讬 讗驻专砖 讚讘专讬讜 讬讜转专 砖诪讛 砖讗讞讝"诇 砖谞讘专讗 讗讚诐 讛专讗砖讜谉 专讗砖讜 诪讗"讬 讜讛讜讗 砖诪拽讜诐 讛诪讝讘讞 讛讜讗 砖讜专砖 讻诇 讗"讬 讜谞讻诇诇 讘讜 砖讛专讬 诪爪讬谞讜 讘讬注拽讘 砖砖讻讘 讘诪拽讜诐 讛诪讝讘讞 讜谞拽驻诇 转讞转讬讜 讻诇 讗专抓 讬砖专讗诇 讻诪"砖 讛讗专抓 讗砖专 讗转讛 砖讜讻讘 注诇讬讛 (讜讘讞讬讚讜砖讬 转讜专讛 讻转讘谞讜 讘驻住讜拽 诪讬 诪谞讛 注驻专 讬注拽讘 专"诇 诪讬 讬讻讜诇 诇诪谞讜转 讜诇诪讚讜讚 注驻专 讗"讬 砖爪诪爪诐 讗"注 讜诪专讞讬讘 诇讗讬谉 注专讱 讜诪住驻专 讗转 专讘注 讬砖专讗诇 讬砖 诇讜诪专 专讘注 诇砖讜谉 专讘讬爪讛 砖讘诪拽讜诐 砖讻讬讘转讜 爪诪爪诐 砖诐 讻诇 讗专抓 讬砖专讗诇) 讜讛专讬 砖讛诪讝讘讞 讛讜讗 砖专砖讜 砖诐 讻诇 讗"讬. 讜讬砖 诇驻专砖 讘讝讛 诪"砖 讚讜讚 讛诪诇讱 注"讛 讘转讛讬诇讬诐 住讬诪谉 拽诇"讟 讗讞讜专 讜拽讚诐 爪专转谞讬 砖讛讗讚诐 谞讘专讗 讗讞讜专 诇诪注砖讛 讘专讗砖讬转 讻诪"砖 讞讝"诇 讬转讜砖 拽讚诪讱 讘诪注砖讛 讘专讗砖讬转 讜拽讚诐 砖谞讘专讗 诪诪拽讜诐 讛诪讝讘讞 讚谞讘专讗 拽讜讚诐 讛注讜诇诐 讻诪"砖 讞讝"诇 砖讛讜讗 诪讝' 讚讘专讬诐 砖拽讚诪讜 诇注讜诇诐. 讜讬砖 诇驻专砖 讜转砖转 注诇讬 讻驻讻讛 专"诇 砖讛讗讚诐 讛讜讗 讻祝 讛诪砖拽诇 讛诪讻专讬注 讗转 讻讜诇诐 诇讝讻讜转 讜诇讞讜讘讛 诪砖讜诐 砖讛讜讗 专讗砖讜谉 讜讗讞专讜谉 诇讛诐 讻讜诇诐 谞讻诇诇讬诐 讘讜. 讜讗诪专讜 注讜讚 讗讬讘专讬讜 诪砖讗专 讗专爪讜转 讜讬砖 诇驻专砖 讘讝讛 诪讛 砖讗诪专讛 讗住转专 讘转讛讬诇讬诐 住讬诪谉 讬"讞 住讘讘讜谞讬 讻诇讘讬诐 注讚转 诪专注讬诐 讛拽讬驻讜谞讬 讻讗专讬 讬讚讬 讜专讙诇讬 专"诇 讻讗"讬 砖讛讜讗 砖专砖讜 讘诪拽讜诐 讛诪讝讘讞 砖谞拽专讗 讗讬专讬讗诇 注诇 砖诐 讛讗砖 砖讛讜讗 讻讗专讬 注诇 讛诪讝讘讞 讜讛讜讗 讘讗诪爪注 讛注讜诇诐 讜讛拽讬驻讜讛 讘讗专抓 讛注诪讬诐 砖诪砖诐 谞讘专讗讜 讬讚讬讜 讜专讙诇讬讜 砖诇 讗讚诐 讜讻砖讗讚诐 诪转拽讚砖 注"讬 拽讚讜砖转 讛讗专抓 诪讞讝讬专 讙讜驻讜 讜谞砖诪转讜 诇砖专砖讜 讜讛讜讬 讻讗诇讜 拽讘讜专 转讞转 讛诪讝讘讞 诪拽讜诐 讻驻专讛 讜讗驻砖专 讚讛讬讬谞讜 讚拽讗诪专 诇注讬诇 砖讛诐 谞砖讜讗讬 注讜谉 诪驻谞讬 砖专砖讜 砖讛讜讗 诪拽讜诐 讻驻专讛 讜讘讝讛 讬砖 诇讛讘讬谉 讬讜转专 诪"砖 诇注讬诇 讘驻住讜拽 专爪讬转 讛' 讜讙讜' 讻诪讜 砖讘讬注拽讘 谞讻诇诇 讻诇 讗"讬 讘诪拽讜诐 讛诪讝讘讞 讻谉 讗转讛 转砖讬讘 砖讘讜转 讜注讬"讝 谞砖讗转 注讜谉 注诪讱:


砖诐 讜诇专"讗 爪讚讬拽讬诐 砖讘讞"诇 讜讻讜'. 谞专讗讛 讚转诪讬讛转讜 讚讛讗 讗诪专讬谞谉 讘驻专拽 讞诇拽 诪拽专讗 讜谞转转 诪诪谞讜 讗转 转专讜诪转 讛' 诇讗讛专谉 讛讻讛谉 专诪讝 诪谉 讛转讜专讛 诇转讞讬讬转 讛诪转讬诐 讜讻谉 讗诪专讜 砖诐 诪讗讝 讬砖讬专 诪砖讛 讜讘谞讬 讬砖专讗诇 讜讻谉 诪驻住讜拽 讛谞讱 砖讜讻讘 注诐 讗讘讜转讬讱 讜拽诐 讗注"讙 讚诇讗 讘讗讜 诇讗"讬 讜诪砖谞讬 注"讬讬 讙诇讙讜诇 专"诇 讚讻讜讜谞转 专"讗 讗讬谞讜 砖诇讗 讬讞讬讜 讻诇诇 讗诇讗 砖讗讬谞谉 讞讬讬诐 讘讛讬讜转诐 砖诐 讗诇讗 讛诐 讘讗讬诐 转讞诇讛 诇讗专抓 讬砖专讗诇 讜砖诐 谞讜转谉 谞砖诪讛 讘讛诐 讻诪"砖 诇拽诪谉 讘驻住讜拽 讜讬爪讬爪讜 诪注讬专 讜讙讜':


砖诐 讚讘专讬诐 讘讙讜 讬讜讚注 讛讬讛 讬注拽讘 讗讘讬谞讜 砖爪讚讬拽 讙诪讜专 驻讬专砖"讬 讜讗"爪 诇讝讻讜转 讗"讬. 专"诇 诪"砖 诇诪注诇讛 讻讗诇讜 拽讘讜专 讘诪拽讜诐 讛诪讝讘讞 砖拽讘讜专转 拽讚讜砖转 讗"讬 诪讻驻专转 讜诪讛专砖"讗 讝"诇 驻讬' 讚诇专"讗 讗讬谞谉 讞讬讬诐 讘讞"诇 讗诇讗 爪讚讬拽讬诐 讙诪讜专讬诐 讜讛讬讬谞讜 讚拽讗诪专讬谞谉 砖爪讚讬拽 讙诪讜专 讛讜讗 讜讘讜讚讗讬 讬讞讬讛 讜诇注谞"讚 讗讬谉 讛诪砖诪注讜转 讻谉 讚讛专讬 讻讘专 讗诪专 诇注讬诇 讚讻讜讜谞转 专"讗 讗讬谞讜 讗诇讗 砖讘讗讬诐 转讞诇讛 诇讗"讬 讜砖诐 讬讞讬讜 讻讚诪讜讻讞 诪爪讚讬拽讬诐 讻诪"砖 诇注讬诇 讜讗"讻 诇讗 谞专诪讝 讻讚讘专讬 专"讗 诇讞诇拽 讘讞"诇 讘讬谉 爪讚讬拽讬诐 讙诪讜专讬诐 讜诪谞"诇 诇讗驻讜砖讬 驻诇讜讙转讬讬讛讜 讜讘讗诪转 讻诇 讛谞拽讘专讬诐 讘讞"诇 讗驻讬诇讜 讗讬谞谉 爪讚讬拽讬诐 讙诪讜专讬诐 诪住转诪讗 讻讬讜谉 讚拽讬讘诇讜 讻讘专 注谞砖诐 讛"讛 爪讚讬拽讬诐 讜注讜诇讬诐 诇专"讗 注诇 讬讚讬 讙诇讙讜诇. 讜注"讻 注讬拽专 讛拽讜砖讬讗 砖讬讜讚注 讛讬讛 砖爪讚讬拽 讙诪讜专 讛讜讗 讜讗"爪 诇讻驻专转 讛诪讝讘讞 讜诪讛 讚驻砖讬讟讗 诇讬讛 讬讜讚注 讬注拽讘 讗注"讙 讚讗讞讝"诇 讘驻住讜拽 讜讬讬专讗 讬注拽讘 诪讗讜讚 讗祝 砖讛讘讟讬讞 诇讜 讛砖讬"转 砖讗诪专 砖诪讗 讬讙专讜诐 讛讞讟讗 讛讬讬谞讜 讚讛转诐 谞住转驻拽 讻诪"砖 讞讝"诇 砖谞注谞砖 讘诪讻讬专转 讬讜住祝 注诇 砖诇讗 拽讬讬诐 诪爪讜转 讻讬讘讜讚 讻"讘 砖谞讛 讗讘诇 讻砖讻讘专 拽讬讘诇 注谞砖讜 诇讗 讬讚注 讘注爪诪讜 砖讜诐 讞讟讗:


讜讛谞讛 讛专讗"砖 讜诪讛专砖"讗 讝"诇 讛拽砖讜 讚讛讗 驻讬专砖"讬 讘专讬砖 驻专砖转 讜讬讞讬 注讜讚 讟注诪讬诐 讘讝讛 砖爪讜讛 诇讬砖讗 讗讜转讜 诇讗"讬 诪砖讜诐 砖诪讗 讬注砖讜讛讜 注"讝 讜砖讬讛驻讜讱 注驻专讛 诇讻谞讬诐 讜诇讬 拽砖讬讗 讟讜讘讗 讘诪讛 砖讗诪专讜 讜讗诐 诪转讬诐 砖讘讞"诇 讞讬讬诐 诇诪讛 讛讟专讬讞 讜讻讜' 讚诪砖诪注 讚讗诐 讞"讜 讗讬谞诐 讞讬讬诐 讛讬讛 诪转讬讬专讗 砖诇讗 讬注诇讛 讗驻讬诇讜 诇注转 讛转讞讬讛 讛讗 讻讘专 讛讜讘讟讞 诪谉 讛砖讬"转 砖讗诪专 诇讜 讗诇 转讬专讗 诪专讚讛 诪爪专讬诪讛 讗谞讻讬 讗专讚 注诪讱 讜讗谞讻讬 讗注诇讱 讙诐 注诇讛 讜注"讻 砖讬注诇讛讜 讛砖讬"转 注讻"驻 讘注转 讛转讞讬讛 讜讗"诇 讚讛讬讛 诪转讬讬专讗 砖诪讗 讬讙专讜诐 讛讞讟讗 讚讛讗 拽讗诪专 讚讬讚注 讚爪讚讬拽 讙诪讜专 讛讜讗. 讜谞专讗讛 诇注谞"讚 诇转专抓 讞讚讗 诪讬讙讜 讞讚讗 讚讜讚讗讬 诪讛讗 砖讛讜讘讟讞 诪讛砖讬"转 讬砖 诇讜诪专 讚讛讬讛 诪转讬讬专讗 砖诪讗 讬拽讬讬诐 讛' 讚讘专讜 诇注转 讛转讞讬讛 讜讛讜讗 专爪讛 诇注诇讜转 诪讬讚 诪讟注诪讬诐 砖讻转讘 专砖"讬 讝"诇 讜拽专谞讗 讛讬讬谞讜 讚拽砖讬讗 诇讬讛 讗诐 诪转讬诐 砖讘讞"诇 讞讬讬诐 讗"讻 诇诪讛 讛讜爪专讱 讛砖讬"转 诇讛讘讟讬讞 讜讗谞讻讬 讗注诇讱 讛诇讗 讻诇 讛诪转讬诐 注讜诇讬诐 诇注转 讛转讞讬讛 讗诇讗 注诇 讻专讞讱 砖讛讘讟讬讞讜 讻诪讜 砖砖讗专 诪转讬诐 注讜诇讬诐 诇注转 讛转讞讬讛 讻谉 讬注诇讛讜 讛砖讬"转 诪讬讚 诇讗讞专 诪讜转讜 讗"讻 讻讬讜谉 砖讛砖讬"转 讬注诇讛讜 诇诪讛 讛讜爪专讱 诇讛讟专讬讞 讗转 讘谞讬讜 讛诇讗 诪注爪诪讜 讬注诇讛 讘讛讘讟讞转讜. 注"讝 拽讗诪专 砖诇讗 拽讬讘诇 注诇讬讜 爪注专 讙诇讙讜诇 诪讞讬诇讜转 诪诪讬诇讗 讗诐 讬注诇讛讜 讛讬"转 讬注诇讛讜 讻讚专讱 砖讗专 诪转讬诐 讜讘讝讛 诪转讜专抓 诪讛 砖讛拽砖讜 讛诪驻专砖讬诐 注诇 专"讞 砖讛拽砖讛 注诇 讬讜住祝 砖讛讟专讬讞 讗转 讗讞讬讜 讜诇讗 讛拽砖讛 注诇 讬注拽讘 砖讛讟专讬讞 讗转 讘谞讬讜 讜诇驻诪"砖 讗"砖 讚专讘 讞谞讬谞讗 诇讗 谞讬讞转 诇讛拽砖讜转 注诇 讬注拽讘 诪讞诪转 诪讘讟讞讛 讜诪拽砖讛 注诇 讬讜住祝 讻驻砖讟讬讛 讻讬讜谉 讚讘讚讬讚讬讛 诇讗 砖讬讬讱 讟注诪讗 砖讻转讘 专砖"讬 讝"诇 砖讛专讬 谞砖讗专 讘诪爪专讬诐 注讚 砖讬爪讗讜 讜诇诪讛 讛讟专讬讞 讛讗 讬注诇讛 讘注转 讛转讞讬讛 讻谞"诇 讜拽"诇:





砖注专讬 转讜专转 讘讘诇

(拽讬讗 专注"讗) 砖诇砖 砖讘讜注讜转 讛诇诇讜 讜讻讜'.鈥斪ぷ�' 砖转讬诐 诪讛谉 讘诇砖讜谉 讗讞讚 "讛砖讘注转讬 讗转讻诐 讘谞讜转 讬专讜砖诇诐 讘爪讘讗讜转 讗讜 讘讗讬诇讜转 讛砖讚讛 讗诐 转注讬专讜 讜讗诐 转注讜专专讜 讗转 讛讗讛讘讛 注讚 砖转讞驻抓" (砖讛"砖 讘 讝, 讙 讛) 讜注讜讚 "讛砖讘注转讬 讗转讻诐 讘谞讜转 讬专讜砖诇诐 诪讛 转注讬专讜 讜诪讛 转注讜专专讜 讗转 讛讗讛讘讛 注讚 砖转讞驻抓" (讞 讚). 讜注讜讚 讬砖 砖诐 砖讘讜注讛 讗讞转 讘诇砖讜谉 讗讞专 "讛砖讘注转讬 讗转讻诐 讘谞讜转 讬专讜砖诇诐 讗诐 转诪爪讗讜 讗转 讚讜讚讬 诪讛 转讙讬讚讜 诇讜 砖讞讜诇转 讗讛讘讛 讗谞讬" (讛 讞). 讜诪砖讜诐 砖讗讬谉 讘砖讘讜注讛 讝讜 诇砖讜谉 注讜专专讜转 诇讗 谞诪谞转讛 讘讞砖讘讜谉. 讗讘诇 讘砖讛砖"专 驻"讘 讗讬转讗: 专' 讞诇讘讜 讗诪专 讗专讘注 砖讘讜注讜转 讬砖 讻讗谉 (注"砖). 讛谞讛 爪讬专驻讜 讙诐 砖讘讜注讛 讝讜 注诐 讛砖诇砖 (讜注讬' 诪"砖 诪讛专砖"讗 讻讗谉). 砖讜讘 诪爪讗谞讜 讻讝讛 讘住' 谞爪讞 讬砖专讗诇 诇诪讛专"诇 诪驻专讗讙 驻讻"讚 (注"砖).


(砖诐) 讗讞讬讜 谞砖讗 讙讜讬讛 讜讻讜'.鈥斪�"讜 砖专' 讞谞讬谞讗 讬讻谞讛 诇讘转 讬砖专讗诇 讻砖专讛 砖谞讜诇讚讛 讘讞讜"诇 讜讛讬讗 讚专讛 砖诐 "讙讜讬讛" (讻讚注转 诪讛专砖"讗 讘讞"讗 讻讗谉), 讻讬 诇讗 讻讙讜讬诐 讘讬转 讬砖专讗诇, 讗祝 砖讛诐 讚专讬诐 讘讞讜"诇, 讜讙诐 讘讙诇讜转诐 砖讻讬谞讛 砖讜专讛 讘讬谞讬讛诐. 讗诇讗 砖讻谞讙讚 讗专抓 讬砖专讗诇, 砖讛讬讗 诇谞讜 讻讗诐 专讞诪谞讬讛 讬讻谞讛 专' 讞谞讬谞讗 讗转 讗专抓 讛注诪讬诐 "讙讜讬讛". 讜诇讻谉 讬讗诪专 注诇 讗讞讬讜 砖诇 讝讛 砖谞讜诇讚 讘讗"讬 讜讬爪讗 诇讞讜"诇 诇讬砖讗 砖诐 讗砖讛 讜讬砖讘 砖诐, 砖讛讜讗 讻讗讬诇讜 谞砖讗 讙讜讬讛. 讜诪驻讜专砖 讝讛 讘讬专讜砖诇诪讬 诪讜"拽 专驻"讙, 讚砖诐 谞讜住讞 讗讞专 讘诪诇讬爪转 专' 讞谞讬谞讗: "讗讞讬讜 砖诇 讗讜转讜 讛讗讬砖 讛谞讬讞 讞讬拽 讗诪讜 讜讞讘拽 讞讬拽 谞讻专讬讛". 讜讚讜诪讛 诇讝讛 讗讬转讗 讘讬专讜砖诇诪讬 讻讗谉 (驻讬"讘 讛"讞), 砖讗诪专 注讜诇讗: "诇讗 讚诪讬 讛驻讜诇讟讛 讘讞讬拽 讗诪讜 诇驻讜诇讟讛 讘讞讬拽 谞讻专讬讛".


(拽讬讗 住注"讗) 讜讗诐 讗讬谉 讗转讛 注讜诇讛 讛讝讛专 讘讙' 讚讘专讬诐 讜讻讜'.鈥斪ぷ欁ㄗ� 讘住' 讗诪讜谞转 讞讻诪讬诐 (诇专' 讗讘讬 注讚 砖专 砖诇讜诐 诪讘讗讝讜诇讛), 讚诪砖"讛 转诇讜 讛讝讛讬专讜转 讘讗诐 讗讬谞讜 注讜诇讛 讚讜拽讗, 讚讗诪专讬谞谉 讘谞讚专讬诐 (讻讘 讗) 注诇 讛诪拽专讗 "讜谞转谉 讛' 诇讱 砖诐 诇讘 专讙讝 讜讻诇讬讜谉 注讬谞讬诐 讜讚讗讘讜谉 谞驻砖" (讚讘' 讻讞 住讛), 砖讝讛 讻转讜讘 讘讘讘诇 讚讜拽讗. 讜讙诐 砖诐 诪讘讜讗专, 砖讛转讞转讜谞讬讜转 诪讚讗讬讘讜转 讗转 讛谞驻砖.

